Isteri Nazrief Nazri Terkejut Dengar Jawapan Puteri Sarah Tak Mahu Saman Ira Kazar Sebelum Ini

Sejak minggu lalu hangat diperkatakan apabila pelakon Puteri Sarah mengambil tindakan undang-undang terhadap orang ketiga yang didakwa mengganggu rumah tanggannya iaitu Ira Kazar.

Perkara itu turut mendapat perhatian model dan isteri kepada pelakon Nazrief Nazri iaitu Aizatul Aqma yang mengimbas kembali pertanyaannya kepada Puteri Sarah sebelum ini.

BACA: Puteri Sarah Tak Hairan Kalau Suami Nak Bayarkan Saman Ira Kazar

Menerusi perkongsian di Insta Story, Aizatul pernah bertanyakan Puteri Sarah yang ketika itu tidak mahu mengambil tindakan undang-undang terhadap Ira Kazar.

Aizatul berkata dia mengakui terkejut mendengar jawapan Puteri Sarah yang tidak mahu berbuat demikian kerana wanita itu tidak mempunyai pekerjaan dan bapanya mempunyai penyakit.

“Ingat lagi dulu i tanya Sarah ‘kenapa kau taknak saman dia nok? Makin lama kau biar makin dia pijak kau’.

“Terkejut dengan jawapan dia, salah satunya ‘aku bukan taknak saman, tapi nanti aku saman sapa nak bayar? Perempuan tu tak kerja plus bapak dia ada sakit. Kalau orang tua tu sakit tak boleh nak kerja, sapa nak tanggung family dia weyh’.

“Sara yang I kenal orangnya baik, tak pandai buat jahat dekat orang. Kau paksa lah dia macam-macam, end up dia pilih untuk jaga hati orang lain dulu,” tulisnya.

Dalam pada itu, Aizatul turut kagum dengan Puteri Sarah meskipun selama empat tahun diganggu namun tetap menjaga hati orang lain termasuk aib suaminya.

Katanya lagi, jika dia berada di tempat Puteri Sarah belum tentu mampu jadi kuat seperti pelakon tersebut serta menyatakan bahawa ramai mereka di luar sana yang mendoakannya.


Shila Amzah Dituduh Gatal Nak Berlaki

Baru-baru ini perkongsian penyanyi Shila Amzah di Insta Story menjadi perhatian apabila memuat naik kecaman diterima daripada netizen.

Menerusi entri tersebut, individu berkenaan menuduhnya gatal, tidak matang serta seolah tidak sabar untuk mencari lelaki.

“Alahai macam tak sabar sangat nak cari laki ni.. Relaks lah, jangan tunjuk sangat. Dari dulu sampai sekarang suka over kalau bab relationship.. Tunjuk matang sikit Shila. Malu lah macam gatal sangat,” tulis netizen itu.

Tenang membalas kenyataan netizen itu, Shila menidakkan tuduhan negatif yang dilemparkan terhadapnya.

“Aiyo what is this? Mana Sha pernah cakap benda ni. Kalian ni halusinasi benda lebih-lebih eh padahal Sha tak ada cakap pun. And, salah ke kalau nak happy-happy kalau single sekali pun. Hidup jangan jadi pendengki, binasa diri,” tulisnya.

Terdahulu, Shila berkata dia tidak serik untuk mendirikan rumah tangga lagi serta sudah mula rasa bosan hidup tanpa pasangan.


Adi Putra Akui Terima Bayaran Paling Mahal Untuk Filem Mat Kilau

Memegang watak utama dalam filem Mat Kilau, pelakon Datuk Adi Putra mengakui menerima bayaran paling mahal.

Memetik Utusan Online, bagaimanapun Adi lebih selesa mengunci mulut untuk mendedahkan jumlah sebenar bayaran yang diterima.

“Ya memang benar (bayaran mahal). Sebab ia memerlukan kudrat dan segala-galanya. Tetapi bajet ini bukan satu ukuran kalau nak hasil yang lebih baik, tentulah sudah semestinya memerlukan peruntukan yang lebih.

“Ia bagi mendapatkan satu kualiti yang lebih mantap dan padu. Tentang berapa jumlahnya? Tak apalah, biar Allah saja yang tahu,” katanya.

Sementara itu, ditanya mengenai isu kutipan cukai hiburan yang sedang hangat diperkatakan, Adi berkata mereka yang layak bersuara adalah penerbit filem.

“Tinggi atau rendah kutipan cukai itu, ia dari sudut perniagaan dan saya tak boleh sentuh.Berbalik kepada empunya. Tapi kalau nak cakap pasal hal ini, rasanya lebih baik kita naratif dari sudut positif.

“Ia supaya penyatuan kita ini akan mara bila kita bersama-sama ke arah kejayaan. Kritikan akan jadi isu dan itu adalah lumrah sebab kalau tak ada yang menyuarakan, mungkin tidak ada yang sedia maklum.

“Tapi itulah yang kita inginkan. Keprihatinan agar ada berlaku perubahan pada masa hadapan. Saya faham bukan mudah untuk memuaskan hati semua orang,” katanya.

Dalam pada itu, Adi berkata beliau turut teruja jika benar sekual filem Mat Kilau akan dihasilkan serta menyerahkan perkara itu kepada pihak penerbit.

“Kalaulah ada, Alhamdulillah. Saya serahkan kepada penerbit. Saya ini cuma barisan pelakon saja. Kita sama-sama doakan andai benar ada sekuel,” katanya.


Suhaimi Saad Tak Percaya Teori Bumi Berputar & Manusia Ke Bulan

Baru-baru ini, bekas penyanyi kumpulan nasyid In-Team, Suhaimi Saad ada berkongsikan pendapatnya tentang teori bumi dan bulan.

Difahamkan, perkara itu dikongsikan oleh Suhaimi ketika Live dan dimuat naik semula oleh pengguna TikTok.

BACA: Suhaimi Saad Tak Nak Anak Ada Sijil Degree, Master & PhD

Menerusi video itu, Suhaimi memberi pandangannya mengenai manusia ke bulan dimana penyanyi itu mempertikaikan kebenaran tersebut. Suhaimi juga turut menafikan bumi bulan dan awan dalam keadaan bergerak serta menerangkan logik disebalik pendiriannya itu.

“Kalau bumi berputar, kapal terbang akan terbang dan bumi berputar… kapal terbang tidak boleh ikut bumi sebab bumi laju…

“Tak logik, fikir guna otak pon tak logik. Awan awan semua tertinggal sebab bumi bergerak… jadi untuk ke bulan itu bohong,” katanya.

Seperti sudah dijangka, pandangan Suhaimi itu dikecam oleh netizen yang tidak bersetuju dengan teori diberikan oleh penyanyi itu.

Terdahulu, Suhaimi pernah mencetuskan kontroversi kerana pendirian anti vaksin dan pernah membuang ubat hospital. Malah, Suhaimi juga mempunyai alasan tersendiri sebab mengapa dia memilih untuk tidak menghantar anak ke sekolah.


Nak Ramai Anak, Emma Maembong Usaha Tambah Anak Sejak Habis Pantang

Pelakon Emma Maembong mengakui sebaik sahaja selepas habis berpantang anak pertama dia da suami mencuba untuk dapatkan zuriat kedua.

Memetik mStar Online, impikan untuk memiliki cahaya mata yang ramai bagaimanapun Emma berkata mungkin belum lagi rezeki untuk menimang anak kedua.

“Saya memang ada mencuba untuk dapatkan anak kedua tapi belum ada rezeki lagi. Sebenarnya saya memang merancang untuk dapat anak cepat.

“Kalau boleh lepas pantang anak pertama tu nak cuba terus dapatkan anak kedua. Itulah, kadang-kadang kalau kita nak sangat, susah nak dapat.

“Adik-beradik saya pun 11 orang dan saya selalu jaga anak-anak buah. Jadi misi saya berkahwin memang nak anak. Tapi belum rezeki, mungkin Allah nak saya beri perhatian lebih kepada anak pertama,” katanya.

Emma mendirikan rumah tangga dengan suaminya, Muhammad Shazli Azhar pada 20 Februari 2020. Pasangan itu dikurniakan seorang cahaya mata lelaki, Shariq Gabriel kini berusia dua tahun.


Ditanya Siapa Ira Kazar, Syamsul Yusof Hanya Tersenyum

Sejak minggu lalu hangat diperkatakan mengenai kontroversi rumah pelakon dan pengarah Syamsul Yusof apabila didakwa berantakan kerana orang ketiga.

Baru-baru ini, Syamsul dijemput sebagai tetamu dalam program bual bicara Hard to Heart yang dihoskan oleh pengacara popular Datuk Aznil Nawawi atau Paknil.

BACA: Peguam Teliti Rakaman Video Tular Syamsul Yusof & Kazar Di Kedai Emas

Menerusi video yang dikongsikan semula oleh netizen di TikTok, Pak Nil bertanyakan kepada pengarah itu adakah dia masih lagi menyayangi isterinya. Tidak berlengah menjawab, Syamsul berkata dia masih lagi menyayangi isterinya, Puteri Sarah.

Namun, apa yang menjadi perhatian netizen apabila Pak Nil bertanyakan siapa Ira Kazar kepada Syamsul, dia mengatakan tidak tahu dan hanya tersenyum pada awalnya.

Tidak terhenti disitu, Pak Nil bertanyakan lagi siapa Ira Kazar buat pengarah itu, Syamsul diam seketika sebelum menunjukkan isyarat ‘mengunci mulut’ seolah enggan mengulas lanjut.

Diruangan komen, rata-rata netizen kecewa dan sedih dengan respon Syamsul yang memilih untuk berdiam diri sedangkan isterinya sedang berjuang mempertahankan rumah tangga.

Dalam pada itu, ada yang meluahkan rasa simpati dengan apa yang dilalui Puteri Sarah apatah lagi selama empat tahun berdiam diri.


Rossa Sera Tak Nak Bermusuh Dengan Shuk, Tiada Masalah Penjagaan Anak

Nampaknya status rumah tangga pelawak Shuk Sahar dan isterinya, Rossa Sera seperti sudah berada di penghujung.

Memetik mStar Online, Sera berkata dia dan Shuk kini masih lagi menjadi persetujuan bersama serta berharap masalah mereka dapat diselesaikan dengan baik serta tiada persengketaan.

BACA: “Jaga Diri Baik-Baik Shuk, Tolong Kuat & Kita Sama-Sama Move On” – Rossa Sera

“Sejujurnya sudah ada perbincangan antara saya dan Shuk. Tapi kami masih lagi mencari titik persetujuan bersama… masih berusaha untuk berbincang sebaiknya.

“Tapi apa-apa pun, kami serahkan kepada pihak berwajib bagi menguruskan segalanya. Sudah tentu saya berharap dapat selesaikan masalah ini dengan cara terbaik untuk kami berdua.

“Tak ada bersengketaan, tak nak bermusuhan. Tak ada lagi masalah-masalah di masa akan datang kelak,” katanya.

Dalam pada itu, Sera berkata apa yang penting selepas ini adalah untuk dia dan Shuk menjadi ibu bapa yang baik untuk anak-anak mereka.

“Sebab kami masih mempunyai peluang untuk menjadi ibu dan ayah yang terbaik buat anak-anak kami. InsyaAllah bab jaga anak, saya dan Shuk tak ada masalah,” katanya.

Minggu lalu tular video dimana Shuk memakai kemeja hitam dan bersongkok berada di mahkamah seolah memberi bayangan tentang status rumah tangganya dengan isteri sedang bergolak.

Terdahulu, ketika dijemput ke program MeleTOP, Sera seolah memberi bayangan bahawa hubungannya dengan Shuk sebagai suami isteri bakal berakhir.


Anna Jobling Tak Kisah Dipanggil Melur

Drama lakonannya, Melur Untuk Firdaus mendapat sambutan luar biasa, pelakon Anna Jobling mengakui menerima banyak tawaran selepas muncul dalam drama berkenaan.

Memetik BH Online, Anna bagaimanapun berkata dia tidak boleh tamak apatah lagi hanya boleh melakonkan satu watak utama sahaja dalam satu masa.

BACA: Tak Suka Digelar Mat Salih, Anna Jobling Bangga Asal Melaka

“Memang banyak tawaran diterima. Malah, ketika masih menjayakan penggambaran Melur Untuk Firdaus pun saya ada dapat ‘job’.

“Sekarang, saya sedang melakonkan watak heroin untuk drama 20 episod terbitan TV3 bersama Amar Baharin, iaitu Terima Kasih Cinta. Sebelum ini, watak sampingan. Jadi, tiada masalah untuk saya melakonkan empat hingga lima watak pada suatu masa,” katanya.

Meluahkan rasa syukur apabila ramai yang membuka mata serta melihat bakatnya, Anna berkata dia akan terus bekerja keras untuk memperbaiki mutu lakonannya.

“Akhirnya, ramai mula sedar. Saya memang bekerja keras untuk sampai ke tahap ini. Saya tidak percaya ramai penerbit yakin saya boleh bawa watak heroin. Saya sangat berterima kasih terutama kepada penerbit Melur Untuk Firdaus.

“Drama ini membuatkan saya betul-betul dikenali. Sebelum ini, saya berlakon sedikit-sedikit sahaja selain aktif dalam bidang peragaan,” katanya.

Dalam pada itu, Ana berkata dia tidak kisah dikenali sebagai Melur sekalisug membuktikan lakonannya membawa watak tersebut berjaya.

“Saya sangat bersyukur nama itu popular. Saya tidak kisah ramai panggil saya Melur. Ini secara tak langsung memberi makna bahawa peminat suka watak saya sebagai Melur,” katanya.


Peguam Teliti Rakaman Video Tular Syamsul Yusof & Kazar Di Kedai Emas

Sejak semalam tular video memaparkan pengarah terkenal, Syamsul Yusof bersama pelakon, Kazar yang juga bapa didakwa kekasih Syamsul, Ira Kazar di sebuah kedai menjual barangan kemas.

Memetik Harian Metro, peguam kepada pelakon Puteri Sarah, Datuk Akberdin Abdul Kader berkata pihaknya akan meniliti rakaman video berkenaan.

BACA: Syamsul Yusof & Kazar Buat Konten Di Kedai Emas Dikecam, Netizen Kata Tak Jaga Hati Puteri Sarah

Menurutnya, jika rakaman terbabit didapati melanggari perintah interim injuksi yang dikeluarkan Mahkamah Sesyen terhadap Ira serta pihak berkaitan, pihaknya akan mengambil tindakan.

“Saya baru difahamkan mengenai klip video itu tapi pihak kami akan menelitinya terlebih dulu. Saya enggan menghakiminya pada peringkat ini kerana kami perlu ‘study’ dulu sama ada dia (Ira Kazar) melanggari perintah interim injuksi ini.

“Selepas itu barulah kita akan membuat rumusan jika perkara ini mempunyai kaitan dengan penghinaan sebab interim injuksi ini bukan setakat kepada Ira seorang saja, tapi ejen-ejen serta pihak yang mempunyai kaitan dan jelas bapa dia mempunyai kaitan dengannya.

“Kalau kita rasa ada pelanggaran perintah mahkamah dan barulah pihak kami akan mengambil tindakan selanjutnya,” katanya.

Sementara itu, Puteri Sarah bagaimanapun enggan mengulas mengenai perkara tersebut serta menyerahkannya kepada peguamnya.

“Saya enggan komen mengenai video itu, saya serahkan kepada peguam untuk meneliti rakaman video itu untuk tindakan lanjut,” katanya.

Susulan video tular itu, Syamsul dikecam oleh netizen kerana tidak menjaga hati keluarga termasuk isterinya, Puteri Sarah.

Semalam, mahkamah memerintahkan Ira Kazar berhenti mengeluarkan, menyebarkan dan menghantar sebarang kenyataan atau apa saja gangguan terhadap Puteri Sarah.


“Dalam Hubungan Jangan Curang Dengan Pasangan Sebab Akan Dibalas Oleh Allah” – Fattah Amin

Sempena sambutan Hari Bapa baru-baru ini, pelakon jelita Nur Fazura ada memuat naik video di YouTube bersama suami tercinta, Fattah Amin.

Apa yang menjadi perhatian, Fattah ada berkongsikan pesanan berharga daripada bapa buat dirinya ketika di awal perkahwinan.

BACA: Fazura Tayang Fattah Amin Bagi Hadiah, Netizen Tuduh Nak Lawan Suami Siapa Terbaik Ke?

Menurut Fattah, bapanya berpesan dalam hubungan suami isteri jangan khianati pasangan atau berlaku curang kerana ianya akan dibalas oleh Allah.

“Dalam hubungan suami isteri, jangan curang dengan pasangan sebab apa sahaja perkara buruk yang dilakukan akan dibalas semula oleh Allah S.W.T,” katanya.

Perkongsian video itu mendapat pelbagai reaksi daripada netizen yang tersentuh dengan pesanan tersebut serta meluahkan rasa syukur Fazura dikurniakan suami seperti Fattah.


Syamsul Yusof & Kazar Buat Konten Di Kedai Emas Dikecam, Netizen Kata Tak Jaga Hati Puteri Sarah

Sejak minggu lalu, hangat diperkatakan mengenai kontroversi rumah tangga pelakon Puteri Sarah Liyana apabila diganggu oleh pihak ketiga iaitu Ira Kazar.

Ketika kisah rumah tangganya menjadi bualan, tular video di aplikasi TikTok memaparkan Syamsul Yusof dan bapa Ira iaitu Kazar di sebuah kedai emas.

BACA: Puteri Sarah Tak Hairan Kalau Suami Nak Bayarkan Saman Ira Kazar

Menerusi video tersebut, kedua pelakon itu dilihat seakan sedang membuat konten sambil memegang beberapa perhiasan emas.

Bagaimanapun, video itu menimbulkan rasa kurang senang netizen yang mengecam tindakan Syamsul dan Kazar apatah lagi tengah panas kisah mereka.

Diruangan komen, ada yang mengecam Syamsul yang tidak menjaga hati isterinya serta keluarga. Dalam pada itu, rata-rata netizen mendoakan agar Puteri Sarah terus kuat dalam menghadapi ujian rumah tangga itu.

April lalu, Puteri Sarah mengejutkan ramai apabila mendedahkan rumah tangganya diganggu oleh pihak ketiga selama empat tahun. Tidak mampu berdiam diri lagi, minggu lalu Sarah akhirnya mengambil tindakan undang-undang.


Puteri Sarah Tak Hairan Kalau Suami Nak Bayarkan Saman Ira Kazar

Sejak minggu lalu hangat diperkatakan apabila pelakon Puteri Sarah mengambil tindakan undang-undang terhadap orang ketiga yang dikatakan mengganggu rumah tanggannya.

Baru-baru ini, perkongsian Puteri Sarah menjadi perhatian apabila meluangkan masa bersama anak-anaknya. Dapat dilihat kedua-dua anak pelakon itu iaitu Syaikhul Islam dan Sumayyah sangat gembira dapat meluangkan masa bersama ibu mereka.

Perkongsian Puteri Sarah itu mendapat pelbagai reaksi daripada netizen yang kagum dengan kekuatan pelakon itu serta mendoakan agar urusannya dipermudahkan.

Malah, ada yang bertanyakan adakah Sarah sudah melihat video viral di TikTok suaminya bersama pelakon Kazar di sebuah kedai emas.

Memetik OhBulan, Sarah berkata dia tidak kisah mengenai video berkenaan dan tidak hairan jika Syamsul mahu membayar saman Ira Kazar kerana dia tetap akan meneruskan saman.

“Tak kisahlah Syamsul nak bayar saman Ira Kazar ke tak, janji saman tetap saman dan masuk kes jenayah,” katanya.

Hari ini, mahkamah memerintahkan Ira tidak memuat naik sebarang hantaran di media sosial serta berhenti mengeluarkan apa sahaja bentuk gangguan terhadap Puteri Sarah sehinggalah perbicaraan penuh kes berkenaan.


“Saya Ada Pukul Mak Wan Tapi Sebab Dia Ludah Saya” – Bekas PA

Sejak minggu lalu hangat diperkatakan mengenai mengenai kemelut antara pelakon veteran, Mak Wan Latah dengan bekas pembantunya yang dikenali sebagai Amell.

Terbaru, menerusi Melodi semalam, Mak Wan mendakwa bekas peribadinya itu pernah memukul dan menumbuknya gara-gara isu duit.

“Tapi petang tu dia tak puas hati sebab duit. Mak Wan bagi tahu dia bukan dia yang makan duit Mak Wan. Tak tahulah siapa yang twist cerita tu, dia kata dia makan duit Mak Wan.

“Dia terus meluru, tak bagi salam dia pukul Mak Wan, dia tumbuk kepala Mak Wan, dia tarik Mak Wan dekat pintu, ke laman. Isu dia pasal duit, dia tak boleh isu pasal duit,” katanya.

Sementara itu dalam temu bual berasingan, Amell berkata dia mengakui ada memukul Mak Wan dengan alasan dia diludah.

“Saya tularkan video tersebut sebab tak tahan sangat saya lalui sepanjang dua tahun saya dengan dia. Nasihat tak jalan, teguran pun tak jalan, saya terpaksa tularkan.

“Memang saya ada memukul dia, menampar dia, tapi kejadian itu berlaku apabila Mak Wan sendiri meludah saya apabila saya bertanyakan satu soalan yang dia sendiri tak boleh terima,” katanya.

Dalam pada itu, Mak Wan meminta agar mereka di luar sana berhenti menghukumnya kerana dia tidak tergamak untuk melakukan seperti apa yang diperkatakan.

“Janganlah hakimi saya, saya bukan muda lagi. Memang saya pelakon tapi saya tidak buat semua perkara itu. Tak guna saya pergi umrah dan hadir kuliah kalau saya kotorkan diri saya dengan perbuatan begitu,” katanya.

Terdahulu, tular video seorang wanita dipercayai Mak Wan dalam keadaan tidak bertudung sedang menyeru sesuatu. Bagaimanapun, Mak Wan berkata ia latihan untuk lakonannya sebagai watak bomoh jahat.


Mahkamah Perintah Ira Kazar Tak Ganggu Puteri Sarah

Wanita yang didakwa kekasih kepada pengarah Syamsul Yusof iaitu Ira Kazar perlu memasukkan pembelaannya dalam saman yang dikemukakan pelakon, Puteri Sarah dalam tempoh sebulan.

Memetik mStar Online, mahkamah turut memerintahkan Ira tidak memuat naik sebarang hantaran di media sosial serta berhenti mengeluarkan apa sahaja bentuk gangguan terhadap Puteri Sarah sehinggalah perbicaraan penuh kes berkenaan.

BACA: Neelofa Dah Lama Tahu Tentang Penyondol, Puji Puteri Sarah Masih Jaga Aib Suami

Menurut peguam yang mewakili Puteri Sarah, mahkamah mengekalkan perintah interima injuksi kepada Ira Kazar diaman tidak boleh menggangu Puteri Sarah dan dianggap menghina keputusan mahkamah sekiranya gagal berbuat demikian.

“Pihak defendan (Ira Kazar) sendiri sudah mengaju dan berjanji tidak akan membantah perintah interim injuksi sehingga mahkamah buat keputusan di akhir kes.

“Di akhir kes mahkamah kita akan kemukakan segala kerugian dan ganti rugi untuk pihak mahkamah memberikan pampasan,” katanya.

Bagaimanapun, dalam prosiding yang berlangsung hari ini, Puteri Sarah dan Ira Kazar tidak hadir dan mahkamah menetapkan 23 Ogos depan untuk penguruskan kes seterusnya.

Ditanya adakah kes saman ini berkemungkinan akan diselesaikan secara baik oleh kedua-dua pihak, peguam Puteri Sarah berkata, setakat ini kedua-dua belah pihak belum ke arah itu.

“Sekiranya ada inisiatif (selesai cara baik) kita tengok dulu. Kita bukan ‘arrogant’ (meninggi diri) jadi asalkan tawaran itu logikal kita akan pertimbangkan selepas mendapat arahan anak guam (Puteri Sarah),” katanya.

Sementara itu, peguam yang mewakili Ira Kazar ketika dihubungi mengesahkan pihaknya perlu memasukkan pembelaan dalam tempoh sebulan sebelum atau pada 4 Ogos ini.

Terdahulu, Puteri Sarah memfailkan satu tindakan undag-undang dan dua aduan di pejabat agama terhadap Ira Kazar yang juga anak kepada pelakon veteran Kazar.


“Ini Adalah Anugerah Yang Maha Agung Buat Kami Berdua”

Dijemput menjadi tetamu Allah bagi mengerjakan ibadah Haji tahun ini, pelakon Nelydia Senrose meluahkan rasa syukur serta menyifatkan ianya satu nikmat besar dalam hidupnya.

Menerusi satu perkongsian di Instagram, Nelydia memaklumkan dia dan suami, Mohd Hafez Halimi berangkat ke Tanah Suci semalam bagi menunaikan rukun Islam kelima itu.

“Dengan rasa penuh kesyukuran, gembira dan tawadhu’ diatas kebesaran Sang Pencipta yang Maha pengasih dan mengasihani yg mengizinkan kami untuk menjadi tetamu Allah bagi menunaikan ibadah Haji.

“Ini adalah anugerah Allah yang maha agung buat kami berdua. Tidak akan terlawan dengan anugerah dariNya ini, yang tidak akan mungkin saya dustakan, sehingga ke akhir hayat,” tulisnya.

Dalam entri itu juga, Nelydia turut mengambil kesempatan memohon maaf kepada semua sebelum berangkat ke kota Mekah serta mendoakan urusannya dan suami dipermudahkan.

Terdahulu, Nelydia dan suami pernah ke Tanah Suci Mekah menunaikan ibadah Umrah pada penghujung tahun lalu.


Produksi Drama Tak Profesional, Izara Aishah Lebih Suka Berlakon Filem

Pelakon Izara Aishah berkata dia lebih memilih untuk fokus kepada filem apatah lagi melihatkan sikap segelintir produksi drama yang tidak profesional dan sukar memberi kerjasama.

Memetik mStar Online, Izara berkata berlakon filem lebih memberi kepuasan kepada dirinya berbanding drama.

BACA: Sahabat Dari Dewi Remaja, Izara Aishah Teruja Jadi Model Kempen Raya Tudung Neelofa

“Alhamdulillah masih ada banyak tawaran diberikan tetapi tiada yang sesuai. Saya memilih jalan cerita, skrip dan produksi yang akan saya bekerja sebelum memberikan kata putus.

“Saya lihat segelintir produksi drama banyak yang tidak serius, atas sebab itu juga saya lebih memilih untuk berlakon filem.

“Ada di antara mereka juga bersikap tidak profesional dan susah untuk bekerjasama. Kalau berlakon filem, biasanya mereka akan lebih pentingkan karakter,” katanya.

Kata Izara lagi, setiap kali menerima sesuatu tawaran sudah menjadi kebiasaan dia akan meneliti watak serta akan memilih karakter sesuai dengan kehendaknya.

Dalam pada itu, Izara berkata semenjak bergelar ibu dia memperlahankan kerjaya seni untuk memberi fokus kepada keluarga apatah lagi ada waktu penggambaran berlarutan sehingga lewat malam.

“Keutamaan saya sekarang adalah keluarga. Kalau ada penggambaran pun paling lewat kena pulang sebelum pukul 12 tengah malam.

“Pihak produksi juga sangat memahami permintaan saya itu malah saya sentiasa berusaha mengatur jadual agar karier, perniagaan dan keluarga seimbang.

“Tetapi buat masa ini saya belum boleh memberi tumpuan penuh kepada perniagaan kerana sibuk menguruskan anak sendiri,” katanya.

Izara mendirikan rumah tangga dengan Adib Khalid pada November 2017. Pasangan itu dikurniakan seorang cahaya mata perempuan, Irisa Alaia kini berusia dua tahun.


“Rasa Bahagia Nyanyikan Lagu Tiara, Lagu Ini Dekat Di Hati Saya”

Sebut saja nama Raffa Affar, sememangnya ramai mengenali penyanyi Indonesia yang terkenal dengan lagi Cinta Sampai Mati yang menjadi siulan ramai di media sosial.

Malah, penyanyi itu juga terkenal dengan beberapa lagu nyanyian semula yang pernah popular di tanah air seperti Buih Jadi Permadani dan Mencari Alasan nyanyian asal kumpulan Exists.

BACA: Nyanyi Lagu ‘Tiara’ Suara Ke Laut, Penyanyi Indonesia Ini Dikecam

Terbaru, Raffa muncul dengan lagu ‘cover version’ Tiara yang pernah popular pada 1991 nyanyian kumpulan Kris.

Meskipun ramai yang memuji nyanyiannya itu, namun ada yang mengkritik nyanyian penyanyi dari Jawa Barat, Indonesia ketika siaran lansung yang dikatakan sumbang.

Malah, ada yang beranggapan lagu bergenre ‘slow rock’ ciptaan Datuk M Nasir itu tidak kena dinyanyikan dengan cara nyanyian Raffa.

Tidak melatak dengan kritikan netizen, Raffa berkata setiap orang ada pendapat mereka masing-masing dan dia mengakui sukakan lagu yang mendayu-dayu.

“Semua orang bebas berpendapat. Jadi, saya tak boleh memaksa orang untuk suka atau tidak. Kalau mereka suka alhamdulillah, kalau tak ada yang suka berterima kasih juga. Versi saya ini juga adalah arahan daripada syarikat rakaman dan sudah dipersetujui oleh penerbit. Jadi, saya tak buat sesuka hati.

“Saya tahu lagu Tiara itu popular pada 1991. Saya tahu daripada syarikat rakaman dan saya pun mendengarkannya. Jadi, saya suka lagu yang mendayu-dayu sebegitu. Saya cuba membuat versi ‘cover’ sendiri,” katanya.

Ditanya sebab memilih lagu Tiara untuk dinyanyikan semula, Raffa berkata lagu itu dekat di hatinya serta sukakan liriknya yang sangat puitis.

“Lagu ini dekat dalam hati saya dan saya berasa bahagia apabila dapat menyanyikan lagu ini. Lirik lagu Tiara ini sangat puitis dan saya mahu dengarkan lagunya yang lain,” katanya.


Teringin Nak Berniaga Di Pasar Siti Khadijah, Fazura Seronok Impian Tercapai

Baru-baru ini, menerusi video di saluran YouTube, pelakon dan usahawan popular Nur Fazura berkongsikan pengalaman menjual sayur-sayuran di Pasar Siti Khadijah di Kota Bharu, Kelantan.

Menurut Fazura, dia sudah lama menyimpan impian untk menjual di pasar berkenaan dan teruja berniaga disana.

BACA: Fazura Tayang Fattah Amin Bagi Hadiah, Netizen Tuduh Nak Lawan Suami Siapa Terbaik Ke?

“Sebenarnya memang dari kecil saya ada satu impian. Masa mula-mula dulu saya nak jadi pramugari dan saya juga teringin nak ada pengalaman menjual (berniaga).

“Teringin nak rasai sendiri pengalaman menjual di Pasar Siti Khadijah dengan peniaga-peniaga wanita yang ada di sini. Alhamdulillah bila ada pelanggan yang datang membeli, rasa tercapai impian saya nak menjual itu,” katanya.

Difahamkan, Fazura berkongsikan video perjalanannya ke rumah jurumekap peribadinya bagi merasai sendiri pengalaman menyambut perayaan Aidiladha di Kelantan.

Menerusi video itu, Fazura turut berkongsikan aktiviti menarik ketika berada di negeri tersebut seperti mengunjungi Masjid Ar-Rahman, Pulau Nami, menonton persembahan wayang kulit dan berpeluang menjadi tukang karut.


“Tokti Penyanyi Wanita Nombor 1, Saya Penyanyi Lelaki Nombor 1 Malaysia” – Aliff Syukri

Selepas kontroversi lagu rayanya sekitar April lalu, usahawan sensasi, Datuk Seri Aliff Syukri dilihat sepi seketika.

Baru-baru ini, perkongsian Aliff menjadi perhatian apabila memuat naik video apabila dijemput sebagai tetamu program Hard To Heart bersama pengacara Datuk Aznil Nawawi.

Menerusi sedutan video yang dikongsikan, Aliff mengatakan dirinya merupakan penyanyi lelaki nombor 1 di Malaysia manakala Datuk Seri Siti Nurhaliza penyanyi wanita nombor 1. Mendengarkan kenyataan Aliff itu, Pak Nil dilihat hanya ketawa.

Dalam pada itu, Aliff berkata dia akan tampil dengan sebuah lagu terbaru jika mendapat persetujuan ramai.

Video dikongsikan Aliff itu mendapat pelbagai reaksi daripada netizen yang terhibur dengan kenyataan Aliff itu serta kagum dengan keyakinan usahawa itu.

Dalam pada itu, ada yang berseloroh mengatakan Aliff sebenarnya pelawak nombor 1 di Malaysia. Ada yang tidak bersetuju Aliff bergelar penyanyi nombor 1, tetapi jika penghibur nombor 1 sememangnya boleh menang.


“Sebab Nak Glamor Habis Buka, Dasar Artis Murahan”

Perkongsian pelakon Intan Najuwa di Instagram menjadi perhatian apabila memuat naik gambarnya bercuti di sebuah lokasi.

Menerusi foto itu, Intan dilihat mengenakan busana rona hijau dimana bahagian perut dan peha dari sisi yang sedikit terdedah.

Turut disertakan kapsyen dimana pelakon itu berkata dia sangat memerlukan percutian apatah lagi sebelum ini Intan sibuk denganjadualnya yang padat sebagai pelakon serta pelajar.

Namun, apa yang menjadi perhatian penampilan Intan yang menimbulkan rasa kurang senang netizen didakwa semakin seksi.

Diruangan komen, ada yang mempersoalkan ketika di awal kemunculan Intan dilihat sopan sahaja jika dibandingkan sekarang yang berpakaian yang didakwa agak terdedah. Ada juga netizen menegur pelakon itu supaya menjaga cara berpakaian serta tidak menaikkan nafsu lelaki.

Meskipun ada yag mengecam, namun ramai yang memuji kecantikan pelakon itu. Bagaimanapun, Intan dilihat tidak memberikan sebarang respon mengenai teguran netizen itu.


“Empat Tahun Bersedih, Sampai Bila Nak Terus Diam & Biarkan Mental Saya Sakit?”

Hangat diperkatakan mengenai spekulasi suaminya, Syamsul Yusof bakal berkahwin dengan Ira Kazar, pelakon Puteri Sarah berkata dia enggan mengambil pusing mengenai perkara itu.

Memetik mStar Online, Sarah berkata dia sudah iklhas dengan apa yang berlaku apatah lagi selepas empat tahun dia berdiam diri serta mahu meneruskan kehidupan seperti biasa.

“Selepas empat tahun benda ni berlaku terhadap saya, saya dah lalui banyak ujian dan kecaman. Saya memilih untuk berdiam diri.

“Tapi sampai bila saya nak terus berdiam dan biarkan mental saya sakit. Saya tak nak anak-anak saya nampak saya dalam keadaan macam tu nanti akan menjejaskan mereka.

“Kena ikhlas dengan apa berlaku, saya kena teruskan hidup macam biasa. Fokus kepada kerjaya dan anak-anak serta keluarga,” katanya.

Sebelum ini, pelakon Puteri Sarah ada memuat naik paparan di IG Story mengenai laporan mendakwa suaminya bakal berkahwin dengan Ira Kazar.

Malah, dalam perkongsian itu juga seorang pengguna dengan nama, Hannah Montana mendakwa pengarah itu sudah pun bertunang.

Menerusi entri itu, Puteri Sarah turut memberikan reaksi pada kiriman tersebut dimana dia meluahkan rasa syukur jika ianya benar.

Khamis lalu, Puteri Sarah akhirnya mengambil tindakan undang-undang terhadap orang ketiga yang menganggu rumah tangga dan kehidupannya selama ini.

Puteri Sarah berkata tindakan saman itu merupakan jalan terbaik selepas empat tahun rumah tangganya diganggu serta demi maruahnya yang telah tercalar.


Netizen Risau Tengok Anak Azhar Sulaiman Sakan Menari

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Baru-baru ini, video dikongsikan Leona sekali lagi menjadi bualan ramai apabila memaparkan gadis itu menari dengan memakai baju mencolok mata.

BACA:Anak Azhar Sulaiman Dituduh Dapat Intern Di AirAsia Sebab Kabel Atuk

Menerusi video itu, Leona dilihat memakai baju berwarna pink yang mendedahkan bahagian dadanya bersama skirt pendek.

Seperti sudah dijangka, video itu menimbulkan rasa kurang senang melihat penampilannya itu yang dikatakan agak melampau.

Diruangan komen, ada netizen mengingatkan Leona supaya ingat tentang asal usul. Tidak kurang juga, ada yang meluahkan rasa bimbang melihat gadis itu terloncat-loncat menari.

Dalam pada itu, ada yang menitipkan nasihat kepada Leona supaya muhasabah diri serta mendoakan agar gadis itu berubah ke arah lebih baik secara perlahan-lahan.


Iqbal Zulkefli Beli Banglo RM5 Juta Di Kawasan Elit

Usahawan sensasi, Iqbal Zulkefli sanggup berhabis dengan membeli sebuah banglo mewah RM5 juta yang terletak di Bangsar, Kuala Lumpur demi kehidupan yang selesa.

Memetik mStar Online, Iqbal berkata dia memilih rumah di lokasi tersebut kerana berhampiran dengan ibu kota serta memudahkan urusannya.

“Sebelum ini rumah saya di Kajang, lokasinya agak jauh dengan Kuala Lumpur, jadi bila ada urusan di luar, memakan masa lama untuk sampai ke lokasi.

“Sekarang ini rasanya lebih mudah tinggal di tengah-tengah bandar. Rumah ini bukan sahaja untuk tempat tinggal tetapi boleh dijadikan pejabat untuk saya bekerja,” katanya.

Menurut Iqbal lagi, urusan jual beli rumah berkenaan mengambil masa sebulan dan bakal perpindah pada Ogos depan. Kataya lagi, sebelum berpidah dia akan melakukan pengubahsuaian mengikut citarasanya sendiri serta akan membeli perabot baru.

“Dapat rumah baharu mestilah saya juga mahu perabot baharu. Perabot lama ada yang akan saya bagi kepada orang lain dan jual semula dengan harga lebih murah.

“Selain siapkan bilik untuk anak, saya juga akan buat rumah untuk kucing-kucing saya nanti. Rasanya jumlah keseluruhan untuk pindah rumah ini tidak kurang daripada RM7 juta,” katanya.

Dalam pada itu, Iqbal juga berharap rumah baru yang dibelinya itu dapat dimanfaatkan kepada orang lain seperti mengadakan majlis agama dengan menjemput pelajar tahfiz atau anak yatim.

“Selepas ini mudahlah untuk saya adakan majlis kerana boleh jemput orang ramai. Saya juga boleh adakan majlis agama dengan menjemput anak pelajar tahfiz atau anak yatim. Memiliki rumah yang lebih besar dan selesa ini, saya boleh berkongsi rezeki dengan ramai orang,” katanya.


“Jangan Terlalu Menekan Cuba Nak Jodohkan Saya” – Shuib

Sering ditanya mengenai soal pengganti serta dikenenkan dengan rakan artis, pelawak Shuib Sepahtu meminta agar diberikan ruang untuk menjalani kehidupan dengan tenang.

Memetik Kosmo, Shuib berkata dia sedar ramai yang sudah bosan apabila dirinya sering bercakap tentang jodoh.

BACA: “Ramai Cuba Nak Kenenkan Saya, Tapi Belum Masanya Lagi” – Shuib

“Tak rimas tapi kalau boleh berilah sedikit ruang untuk saya menjalani kehidupan dengan tenang, sebab ini bukanlah satu perkara yang mudah

“10 bulan Sarah dah tinggalkan saya dan anak-anak. Satu rasa yang cukup luar biasa sebenarnya. Kadang-kadang sampai tak tahu bagaimana nak terjemahkan.

“Tak pernah satu hari berlalu saya tak teringatkan tentang Sarah. Susahnya nak menjalani kehidupan pun dah satu tekanan buat saya,” katanya.

Dalam pada itu, Shuib mengakui tertekan apabila ada ayang cuba menjodohkannya namun mengharapka doa yang baik-baik sahaja.

“Saya berterima kasih apabila orang ambil berat pasal saya tetapi kadang-kadang pasal jodoh, bercinta dan berkawan dengan siapa membuatkan saya tertekan.

“Mengapa tidak doakan saya dan anak-anak yang terbaik. Insya-Allah, doa-doa kalian semua saya akan balikkan. Saya nak semua orang bahagia dan teruskan doa yang terbaik tapi jangan terlalu menekan cuba nak jodohkan dengan itu, dengan ini.

“Anak saya semakin membesar dan mereka dah boleh membaca. Saya tak nak komen yang bukan-bukan dalam media sosial memberi kesan kepada emosi dan pemikiran mereka,” katanya.

Terdahulu, ada yang mahu menjodohkan Shuib dan Siti Nordiana. Terbaru, ada yang merestui hubungan pelawak itu dengan pelakon Zara Zya apabila sering memuat naik video bersama.


Raja Ilya Selamat Lahirkan Bayi Perempuan, Pilih Nama Talita Love

Tahniah diucapkan kepada pelakon Raja Ilya yang selamat melahirkan cahaya mata perempuan di sebuah pusat perubatan di Australia semalam.

Menerusi satu perkongsian di Instagram, Ilya berkata dia seakan tidak percaya bergelar ibu selepas tiga tahun mendirikan rumah tangga.

BACA: Bakal Lahirkan Anak Sulung, Raja Ilya Nak Bersalin Dalam Air

Dalam entri tersebut, Ilya turut mendedahkan nama anaknya iaitu Talita Love serta mengucapkan terima kasih pada mereka yang mendoakan kesejahteraan mereka.

Dalam pada itu, Ilya memberitahu tidak sabar untuk membawa anaknya itu pulang ke Malaysia pada awal tahun hadapan.

Raja Ilya yang kini menetap di Australia mendirikab rumah tangga bersama Trent Garret pada 2018.


Tak Mampu Buat Korban, Anda Boleh Lakukan Amalan Ini

Bila masuk bulan Zulhijjah umat Islam di seluruh dunia berlumba-lumba untuk menunaikan ibadah korban iaitu dengan menyembelih binatang seperti unta, lembu, kerbau dan kambing pada Hari Raya Adha iaitu tanggal 10 Zulhijjah dan hari-hari Tasyrik semata-mata untuk mendekatkan diri kepada Allah SWT.

Ibadah korban atau dalam bahasa arabnya disebut Udhiyah telah disyariatkan pada tahun kedua Hijrah berdasarkan kepada Al Quran, As Sunnah dan ijmak ulama.

Firman Allah yang bermaksud; “Oleh itu kerjakanlah solat kerana Tuhan mu semata-mata dan sembelihlah korban (sebagai bersyukur).” (Al Kauthar: 2)

Tetapi bagi anda yang kurang berkemampuan untuk melakukan ibadah korban, amalan seperti ini juga dapat memberikan anda pahala yang berlipat kali ganda.

Bagi mereka yang kurang berkemampuan melaksanakan ibadah korban, tambahkan diri dengan ilmu mengenai ibadah korban dengan harapan ia dapat meningkatkan lagi usaha untuk kita mengumpul duit bagi melaksanakan ibadah korban pada masa akan datang.

Amalan-amalan kebaikan yang lain boleh dilaksanakan sebagai tanda ketaatan. Meskipun amalan-amalan kebaikan yang lain tidak sama dengan ibadah korban yang dilaksanakan, ia boleh menjadi satu dorongan untuk lebih mendidik kita untuk melaksanakan ibadah korban pada masa akan datang.

Jika tidak mampu melaksanakan ibadah korban, lengkapilah hari-hari tasyrik dengan sedekah korban iaitu sedekah yang memberikan manfaat kepada mereka yang memerlukan. Aman Palestin membuka ruang kepada masyarakat Malaysia untuk menyalurkan sedekah korban walaupun ia tidak seperti ibadah korban dituntut tetapi ia turut memberikan manfaat kepada mereka yang menerima.

Begitulah indahnya ibadah dalam Islam yang menganjurkan umatnya berkongsi kegembiraan dan kurniaan rezeki daripada Allah S.W.T.

Sama-sama kita meneruskan amalan sunnah untuk makan, memberi hadiah serta bersedekah dengan daging korban. Mudah-mudahan amalan ini akan menggembirakan banyak jiwa yang sedang mengharung bermacam-macam jenis ujian.

Bagi anda yang berkemampuan untuk menjalani ibadah korban di bumi Anbia, jangan lupa dapatkan perkhidmatan Aman Palestin yang telah pun menyediakan perkhidmatan korban selama 16 tahun di bumi Anbia.

Terdapat 4 pakej yang disediakan oleh Aman Palestin, termasuklah Palestin, satu bahagian lembu atau seekor kambing ditawarkan pada harga RM2,300, manakala di Syria (RM1,900), pakej sejuk beku khusus di Palestin dan Syria (RM750); seekor kambing di Yaman (RM700).

Pelbagai pilihan yang disediakan oleh Aman Palestin buat rakyat Malaysia. Jangan lupa untuk terus klik DI SINI untuk merasai pengalaman melaksanakan ibadah korban di luar negara.

Selain itu, anda juga boleh menderma ke tabung sumbangan Aman Palestin di https://jommenyumbang.com/ms/home . Melalui pautan ini anda boleh memilih untuk menyumbang pada kempen pilihan anda seperti Bread For Love, Jom Taja, Sumbangan Bulanan, Saham Pelaburan Akhirat dan Bantuan Musim Sejuk.


Tudung Berlambak Sampai DSV Tak Tahu Mana Mahal, Mana Murah

Baru-baru ini, perkongsian usahawan kosmetik Datuk Seri Vida menjadi perhatian ramai apabila menyelongkar koleksi tudungnya daripada pelbagai jenama.

Memang rambang mata tengok koleksi tudung Vida. Mana tidaknya, kebanyakannya daripada jenama mewah terkenal.

BACA: “Itu Cara Saya Tayang Kekayaan Aset Selain Duit” – DSV

Difahamkan, Vida menyelongkar koleksi tudungnya sebanyak 200 helai itu untuk diberikan kepada pembeli produknya yang terpilih.

Sambil selongkar, Vida sempat berceloteh dimana dia akan tertekan setiap kali menyiapkan persalinannya yang perlu ‘matching; setiap kali menghadiri tugasan di luar kawasan.

“Kalau saya outstation saya memang stres gila sebab nak cari semua yang ‘matching’. Sebab itu semua warna, rekaan tudung saya beli. Tapi masa nak punggah tu azabnya,” katanya.

Malah, Vida berkata ada tudung yang dibelinya sejak sekian lama belum pun dipakai. Katanya lagi, melihat koleksi tudungnya yang terlalu banyak dia tidak tahu mana yang murah dan mahal.

“Saya ni sebenarnya gemarkan tudung. Ibarat kata macam-macam jenis tudung saya suka beli, suka buat sebagai selimut, buat tengok TV. Ini tudung Dior, RM7,000.

“Dia bercampur macam perut lembu dalam kotak. Ada yang dah macam perut lembu dalam ni (almari). Saya pun tak tahu mana yang murah dan mahal, tapi kita pilih secara rawak hadiahkan tudung saya ni,” katanya.


Enggan Rujuk, Ellie Suriaty Tak Cemburu Azri Iskandar Nak Kahwin

Sejak beberapa minggu lalu, hangat diperkatakan apabila pelakon Azri Iskandar mengesahkan bakal berkahwin dengan Dr Azra Diera meskipun baru saja bercerai dengan Ellie Suriaty.

Memetik Astro Gempak, meskipun sudah 19 tahun hidup bersama, Ellie berkata keputusan untuk merujuk tiada dalam prinsip hidupnya dan tidak kisah dengan apa yang dilakukan oleh bekas suaminya.

BACA: Ellie Suriaty Cabar Dr Azra Munculkan Diri Jika Benar Wujud

“Untuk saya pula, bila sudah buat keputusan tak nak menyesal. Tak nak patah balik. Saya tak nak ada perkataan jikalau. Ia hanya perlu ya atau tidak sahaja,” katanya.

Kata Ellie lagi, dia berharap Azri tidak memperjudikan erti perkahwinan dan hidup seseorang serta mengambil serius apatah lagi ianya melibatkan perkahwinan.

“Kita dah pernah hidup bersama, cuma saya tak mahu lihat hidup dia sedih. Kalau dia nak kahwin lain, jangan main-main dengan perkahwinan atau hidup orang,” katanya.

Apabila ditanya adakah dia cemburu bekas suaminya mahu berkahwin semula, Ellie berkata dia tidak cemburu. Dalam pada itu, Ellie turut berharap agar bekas suamiya itu berkahwin sebaik sahaja tempoh edahnya habis.

“Pasal cemburu, saya memang tak cemburu. Saya tak sakit hati, malah saya sudah bersiap sedia untuk setiap perkara yang akan terjadi di depan.

“Cuma mustahil kenal dua atau lima hari sudah ajak bernikah. Saya rasa ya, dua hari selepas bercerai nak kahwin tapi sebelum kami bercerai mungkin hubungan itu sudah berlaku.

“Kalau tanya, saya berpendapat pergi merisik senyap-senyap, kahwin. Edah saya 100 hari. Kahwinlah pada hari ke-101 apabila edah saya sudah habis. Ini masa untuk anak-anak juga tinggal sendirian dengan saya dan Azri,” katanya.

Terdahulu, Azri mengejutkan ramai apabila bakal mendirikan rumah tangga dengan kekasihnya, Dr Azra Diera selepas 12 hari bercerai.


Iqbal Zulkefli Kongsi Tip Jaga Seluar Dalam?

Meskipun sering dikecam oleh netizen, namun ia seolah tidak memberi kesan kepada usahawan sensasi Iqbal Zulkefli yang dilihat sudah lali dengan perkara itu.

Memetik Kosmo, baru-baru ini Iqbal menjawab persoalan netizen yang bertanyakan tentang seluar dalam menerusi soal jawab di Instagram.

Menurut Iqbal, sebelum ini dia pernah berkira mengenai soal pemakaian tersebut, namun kini dia membeli banyak seluar dalam kerana mementingkan kebersihan.

“Minta maaf saya nak jawab soalan ini dengan serius. Saya beli banyak supaya boleh tukar dua hingga tiga helai sehari.

“Dahulu sewaktu tidak mampu, saya sangat berkira dan fikir ‘sudahlah mahal, bukannya orang nampak’. Sedangkan seluar dalam lebih penting daripada pakaian lain. Jaga kebersihan, jangan pakai yang sudah koyak. Seolah-olah kita tak jaga kebersihan,” kongsinya.

Terdahulu, Iqbal mengakui tertekan memikirkan soal jodoh sehinggakan menangis tengah malam serta meminta untuk mendoakannya agar segera bertemu jodoh.


Diva AA Sahkan Akan Bertanding PRU15

Pelakon dan pengacara sensasi, Azwan Ali atau Diva AA berkongsi berita bahawa dia akan bertanding dalam Pilihan Raya Umum (PRU) ke-15.

Perkara itu disahkan sendiri oleh Diva AA menerusi satu perkongsian di Instagram. Menurutnya lagi, dia akan bertanding sebagai calon bebas.

BACA: “Retis Sangkak Negara Ters*al! Baby Dah Mereput Pun Cover Muka, Nate Beruk” – Diva AA

“Diva AA confirmed bertanding kerusi parlimen #PRU15 as calon Bebas,” tulisnya.

Pada PRU14 yang lalu, Diva AA pernah bertanding di kerusi DUN Bukit Antarabangsa dan menentang abangnya sendiri, Datuk Seri Mohamed Azmin Ali.

Bagaimanapun, Diva AA yang ketika itu menggunakan logo Gajah hanya mendapat sebanyak 90 undi sahaja.


“Jaga Diri Baik-Baik Shuk, Tolong Kuat & Kita Sama-Sama Move On” – Rossa Sera

Awal pagi tadi, perkongsian pelawak Shuk Sahar menjadi perhatian apabila memuat naik video di TikTok berada di mahkamah bersama seorang peguam.

Shuk memakai kemeja hitam dan bersongkok serta seolah memberi bayangan tentang status rumah tangganya dengan isteri, Rossa Sera yang sedang bergolak.

BACA: Shuk Sahar Hadir Ke Mahkamah, Beri Bayangan Rumah Tangga Berakhir

Tq , sy akan slu doakan dan support awak !! Kerja kuat2 untuk anak2 kita ok? Please kuat n kita sama2 move on ????? #fyp

Terbaru, Sera juga ada berkongsikan video memaparkan dirinya memegang sejambak bunga meminta Shuk supaya menjaga diri dan terus kuat.

Sera berkata dia akan sentiasa mendoakan dan menyokong Shuk supaya boleh bekerja lebih kuat demi anak-anak mereka.

Perkongsian Sera itu mendapat pelbagai reaksi daripada netizen yang kagum dengan kecekalan hati wanita itu. Dalam pada itu, ada yang meluahkan rasa sebak melihat Sera serta mendoakan ibu kepada dua cahaya mata itu terus kuat menghadapi dugaan tersebut.


Neelofa Dah Lama Tahu Tentang Penyondol, Puji Puteri Sarah Masih Jaga Aib Suami

Semalam, hangat diperkatakan apabila pelakon Puteri Sarah mengambil tindakan undang-undang terhadap orang ketiga yang menganggu rumah tangga dan kehidupannya selama ini iaitu Ira Kazar.

Puteri Sarah berkata tindakan saman itu merupakan jalan terbaik selepas empat tahun rumah tangganya diganggu serta demi maruahnya yang telah tercalar.

Perkongsian temu bual semalam turut mendapat perhatia selebriti popular, Neelofa yang turut meninggalkan komen dia sudah lama mengetahui tentang kehadiran penyondol itu.

Menurut Neelofa lagi, perbuatan pihak ketiga itu angat keterlaluan dan dia juga tidak sanggup hadam apa yang dilalui Puteri Sarah.

“Kita borak banyak pasal ini, sampai at what point saya dah tak tahu nak kongsi nasihat apa, sebab terlalu teruk pihak ketiga punya buli dia terhadap awak (Puteri Sarah). Masa tu orang ramai tak tahu lagi, saya sendiri tak sanggup nak hadam apatah lagi awak yang kena lalui,” tulisnya.

Dalam pada itu, Neelofa menyifatkan Puteri Sarah seorang wanita yang kuat dan masih menjaga aib suaminya biarpun apa terjadi serta mendoakan segala kesakitan yang ditanggung digantikan dengan kebahagiaan.

“Memang awak seorang yang terlalu sabar dan kuat. Satu perkara yang saya amat terkesan, meskipun apa jadi awak sangatlah nak jaga rumah tangga, jaga aib suami, banyak mengalah.

“Moga Allah gantikan segala kesakitan, kepedihan , setiap air mata awak yang mengalir kepada kebahagiaan yang berterusan. Amin,” katanya.

Terdahulu, ibu kepada dua cahaya mata itu juga berkata dia sangat lega berbuat demikian serta berharap apa yang dilakukannya dapat membuka mata mereka di luar sana yang senasib dengannya.


“Bila Tak Pakai Seksi Pun, Orang Kata Seksi”

Pelakon Nora Danish meluahkan rasa hairan apabila sering menjadi sasaran netizen terutama dalam isu berpakaian yang dianggap terlalu seksi.

Memetik Utusan, Nora bagaimanapun tidak melatah dengan kata-kata netizen serta beranggapan mereka juga ada hak menyuarakan pendapat. Nora mengakui dia juga tidak mahu terlalu seksi, namun hairan jika dikatakan seksi sedangkan dia tidak memakai seksi.

“Sebenarnya saya tak suka berlawan-lawan dengan netizen sebab bagi saya, mereka ada hak untuk bercakap apa-apa pun. Saya pun seorang selebriti.

“Bidang yang saya ceburi ini pun ada kait rapat dengan masyarakat terutama peminat. Bagi saya, apa yang mereka katakan, saya anggap sebagai doa.

“Saya pun kalau boleh tak naklah seksi sangat. Tapi kadang-kadang naluri saya sendiri. Saya rasa bila pakai tak seksi, tapi orang kata seksi,” katanya.

Dalam pada itu, Nora meluahkan rasa syukur suaminya faham lumrah berkahwin dengan selebriti dan sentiasa tenang setiap kali berdepan dengan kecaman netizen.

“Nasib baik, saya mempunyai seorang suami yang sangat kuat. Dia pun macam ‘whatever la’ dan okay saja. Macam saya katakan, dia pun kahwin dengan selebriti,” katanya.

Sementara itu, Nora mengakui komen dan kritikan diberikan netizen sedikit sebanyak memberi kesedaran tentang soal berpakaian.

“Sebenarnya kadang-kadang kata-kata mereka (netizen) ini buat saya terfikir dua tiga kali juga sebelum nak menggayakan pakaian. Mungkin saya ini seorang yang tidak la terlalu seksi.

“Tapi bila orang kata seksi, mungkin lepas ini saya kurangkan berkongsi di laman sosial. Mungkin saya ambil terlalu lewa, sebab apa netizen kata ada baiknya,” katanya.


“Memang Trend Bercinta Dengan Suami Orang Eh?” – Fizi Ali

Perkongsian penyampai radio, Fizi Ali di Insta Story mencetuskan tanda tanya apabila memuat naik status mengenai ‘perampas’ dan ‘bercinta dengan suami orang’.

Dalam dua penghantaran berasingan itu, Fizi atau nama sebenarnya Mohd Hafizudin Alimudin bagaimanapun tidak menyebut nama mana-mana individu.

BACA: Fizi Ali Suruh Tanya Shakilla Khoriri Sendiri Punca Hilang Sabar

“Ingatkan dah insaf. Sambung balik tu. Haish, tahniah la si perampas, sesuai la dedua tu perampas,” tulisnya.

Sebelum ini hangat diperkatakan apabila Fizi meluahkan rasa berang terhadap bekas isterinya, yang juga pelakon, Shakilla Khoriri.

Terdahulu, Fizi dan Shakilla mendirikan rumah tangga pada 18 Februari 2018 namun bercerai tiga tahun kemudian. Pasangan itu dikurniakan seorang anak perempuan Nurul Ameena Sofia kini berusia tiga tahun.


Shuk Sahar Hadir Ke Mahkamah, Beri Bayangan Rumah Tangga Berakhir

Perkongsian pelawak Shuk Sahar di aplikasi TikTok pagi tadi mengejutkan ramai apabila memuat naik video berada di mahkamah bersama seorang peguam.

Menerusi video itu, Shuk memakai kemeja hitam dan bersongkok serta seolah memberi bayangan tentang status rumah tangganya dengan isteri, Rossa Sera yang sedang bergolak.

BACA: Rossa Sera Terkilan Tak Diberitahu Tentang Penjualan Rumah RM1.2 Juta

“Aku bukan jodohnya. Aku titipkan dia, lanjutkan perjuanganku, semoga dipermudahkan segalanya,” tulisnya.

Perkongsian Shuk itu mendapat pelbagai reaksi daripada netizen yang meluahkan rasa sedih melihat perjalanan hidup pasangan itu.

Tidak kurang juga, ada netizen berharap Shuk mengambil pengajaran di atas apa yang berlaku serta menjadi insan lebih baik.

Dalam program MeleTOP baru-baru ini, Sera seolah memberi bayangan bahawa hubungannya dengan Shuk sebagai suami isteri bakal berakhir.


Dulu Bawa Wira Panas & Bocor, Haneesya Hanee Hadiahkan Proton X70 Buat Keluarga

Pelakon dan model, Haneesya Hanee berkongsikan kegembiraannya membeli kereta baru, Proton X70 buat keluarganya.

Menerusi perkongsian di Instagram, Haneesya memuat naik video mengenai keadaan kereta lamaya, Proton Wira yang bocor dan banjir setiap kali memandu dalam cuaca hujan.

BACA: Haneesya Hanee Selesa Pakai Tudung Di Bulan Ramadan, Lelaki Tak Asyik Pandang Badan

“Alhamdulillah Ya Allah. Kereta pertama saya adalah kereta keluarga saya. Bukan niat nak menunjuk, cuma nak kongsi cerita.

“Wira adalah wira kami! Banyak kenangan bersama Wira ini, pahit, manis semua ada! Dah repair Wira berpuluh kali sampai uncle bengkel mampu senyum sahaja bila datang kedai nak betulkan.

“Time panas, macam duduk dalam sauna. Time hujan, satu kereta banjir. Tapi, sebab Wira ini jugalah aku dapat pergi kerja, hantar adik pergi sekolah. But it’s time to have a new addition to the family,” tulisnya.

Menurut Haneesya lagi, menitis air matanya melihat kegembiraan keluarga terutama ibunya. Malah, Haneesya turut berpuas hati usahanya membuahkan hasil.

“To my family I hope you guys love this, our hard work paid off! Best part was saya perhati family saya dari jauh masing masing senyum sampai ke telinga especially mommy sebab mommy memang suka drive merata. Dapat tengok dia senyum lebar dari jauh ya Allah menitik air mata aku,” tulisnya.


Bekas PA Mak Wan Akan Dedah Lebih Banyak Bukti

Bekas pembantu peribadi Mak Wan Latah iaitu Amell menyangkal dakwaan bahawa video yang didedahkanya berhubung sikap pelakon itu dirakam oleh dirinya sendiri.

Memetik mStar Online, Amell berkata tidak mungkin dia meminta pelakon itu berlakon sedemikian sebaliknya video itu dirakam oleh pihak lain yang diserahkan kepadanya.

“Tak mungkin saya nak suruh dia berlakon seperti itu. Saya akan keluarkan lebih banyak bukti bagi membantu siasatan polis. Selama ini saya simpan kerana mahu menjaga nama baiknya sebagai pelakon,” katanya.

Amell berkata demikian bagi menepis kenyataan Mak Wan yang menafikan tuduhan melakukan perkara syirik sebaliknya ia adalah video lama ketika berlatih untuk drama Pelaris. Mak Wan mendakwa lagi, video berkenaan dirakam sendiri oleh wanita itu dan bukannya dibuat secara curi-curi.

Sementara itu, Amell berkata dia menyerahkan kepada pihak berkuasa untuk melakukan siasatan berhubung kes berkenaan.

“Rasanya lebih baik saya ambil pendekatan untuk berdiam diri terlebih dahulu dan biarkan pihak polis menjalankan siasatan.

“Orang ramai boleh menilai sendiri menerusi video-video yang saya kongsikan sebelum ini. Saya hanya doakan yang terbaik buat kedua-dua belah pihak,” katanya.

Terdahulu, Amell berkata dia sudah membuat laporan polis susulan dakwaan Mak Wan yang menuduhnya mengambil barang kemas.


“BBNU Seberang, Minta Kebenaran Sebelum Rakam Lagu Hit Malaysia” – Hattan

Penyanyi Datuk Hattan menggesa penyanyi baharu dari negara seberang untuk mendapatkan kebenaran terlebih dahulu sebelum merakamkan semula lagu-lagu ‘hit’ Malaysia.

Menerusi satu perkongsian dimuat naik di Instagram, Hattan berkata kebenaran perlu dibuat memandangkan lagu yang dirakamkan semula itu turut menghasilkan susunan muzik baru.

BACA: Nyanyi Lagu ‘Tiara’ Suara Ke Laut, Penyanyi Indonesia Ini Dikecam

“Sekarang ni banyak betul ‘Budak Baru Nak Up’ (BBNU) orang seberang (Indonesia), dia rakam balik lagu ‘hit’ kita dulu-dulu. Okay je kalau kau nak rakam. Tapi kau dah minta kebenaran belum?

“Sebab kau buat muzik baharu tu. Benda tu kau kena minta kebenaran, ibarat kau dah buat lagu baharu menggunakan lagu sini. Nak rakam boleh, biar betul caranya,” katanya.

Dalam pada itu, penyanyi berusia 57 tahun itu turut meluahkan rasa kesal apabila lagu itu bertukar menjadi ‘lembik’ seolah tidak menghormati karya orang lain apabila melodi lagu berkenaan ditukar. Ujarnya lagi, tindakan tersebut sudah dikira sebagai cetak rompak.

“Lagu satu… yang kau lembik-lembikkan lagu tu kenapa? Macam ular kena pukul pula. Belajar menghormati lagu lah, BBNU seberang. Kau rakam lagu orang, entah jadi apa bunyi. Kau tukar-tukar melodi.

“Siapa entah nama, Raffa ke Zinedine Zidane lah. Kau jangan memandai-mandai. Kau nak rakam, rakam elok-elok. Kalau kau tak bayar royalti, tu dah kira cetak rompak,” katanya.

Terdahulu, hangat diperkataka apabila penyanyi Indonesia, Raffa Affar merakamkan semula lagu Tiara nyanyian kumpulan Kris. Lagu tersebut sudah mendapat tontonan mencecah 22 juta selepas sebulan dilancarkan.


“Masa Maryam Lahir Air Mata Jantan Tak Gugur Ke?”

Sabtu lalu, isteri kepada pelakon Fizo Omar iaitu Fazeera Nazri selamat melahirkan cahaya mata sulung mereka, bayi perempuan.

Menerusi satu entri, Fizo berkongsikan pengalaman menimang cahaya mata keduanya itu apabila air mata jantannya gugur melihat pengorbanan isterinya.

BACA: Air Mata Jantan Fizo Omar Gugur Tengok Isteri Meneran, Menahan Sakit

Bagaimanapun, memetik Cari Forum, ada netizen meninggalkan komen seolah memerli Fizo dengan membandingkan proses bersalin isterinya dengan bekas isterinya, Mawar Karim.

Malah, ada netizen mendakwa pelakon itu seolah tidak menghargai bekas isteri yang melahirkan anak mereka, Wan Maryam secara pembedahan.

Tidak hanya berdiam diri, Fizo tampil membidas tuduhan netizen itu dengan menjelaskan bahawa ia merupakan pengalaman pertamanya melalui proses bersalin secara normal.

Jelasnya lagi, perlu ke untuk imbas kembali sedangkan dia berkongsikan pengalaman mengenai proses bersalin isterinya, Fazeera melahirkan anak mereka.

“Maryam dulu lahir secara pembedahan dan saya tak dapat pengalaman yang sama. Boleh faham tak? Tak perlu la komen bunyi macam busuk.

“Pastu perlu ke saya nak buat throwback sedangkan sekarang ni saya tengah cerita pasal bayi saya dengan Fazeera. Cuba guna akal yang ada tu danf aham apa maksud nak disampaikan,” tulisnya.

Fizo dan Fazeera mendirikan rumah tangga pada 21 Oktober 2021 dalam satu majlis tertutup yang diadakan di Janda Baik, Pahang.

Terdahulu, Fizo pernah berkahwin dengan usahawan, Mawar Karim pada November 2013 namun bercerai pada Julai 2019. Hasil perkahwinan, mereka dikurniakan seorang cahaya mata perempuan, Wan Maryam kini berusia lima tahun.


Rossa Sera Terkilan Tak Diberitahu Tentang Penjualan Rumah RM1.2 Juta

Sejak tahun lalu, kemelut rumah tangga pelawak Shuk Sahar dan isterinya, Rossa Sera menjadi bualan dan ramai tertanya-tanya mengenai status hubungan mereka.

Memetik Astro Gempak, Sera berkata mereka masih dalam fasa perbincangan dan hanya bertemu atas urusan keluarga sahaja.

“Saya dan Shuk kami masih dalam perbincangan oleh kedua-dua pihak, jadi saya tak boleh nak ulas lanjut. Namun yang pasti kami akan cari jalan yang terbaik untuk kami berdua. Anak-anak kerap sahaja berjumpa ayah mereka, cuma saya yang jarang sangat berjumpa.

“Kali terakhir saya berjumpa dengan dia 7 atau 8 bulan yang lalu. Selain itu berkenaan urusan anak-anak kami akan berhubung melalui WhatsApp sahaja.

“Anak-anak memang selalu tanya pasal ayah dia dekat mana, macam sekarang Shuk bekerja di Penang, tapi setiap kali dia datang ke Kuala Lumpur pasti dia akan berjumpa anak-anak,” katanya.

Diminta mengulas mengenai rumah mereka bernilai RM1.2 juta yang telah dijual oleh Shuk, Sera akui terkilan kerana tidak dimaklumkan mengenai penjualan rumah berkenaan.

“Sejujurnya berkenaan rumah itu, saya tidak tahu apa-apa dan tak berani untuk memberi komen. Sebabnya, sejak tahun lalu selepas saya keluar dari rumah itu saya langsung tidak pernah kembali semula ke rumah itu. Perasaan ni sangat sedih,” katanya.

Dalam pada itu, Sera berkata semenjak keluar dari rumah itu dia tidak lagi kembali kerana tidak sanggup apatah lagi banyak kenangan bersama anak-anak.

“Sejak saya keluar dari rumah itu, saya tidak sanggup untuk melihat rumah itu dan tidak pernah menjejakkan kaki lagi ke situ.

“Terlalu banyak kenangan bersama anak-anak di situ, kami juga pernah memasang impian bersama ketika tinggal di sana, terutamanya tentang anak-anak,” katanya.

Dalam program MeleTOP baru-baru ini, Sera seolah memberi bayangan bahawa hubungannya dengan Shuk sebagai suami isteri bakal berakhir.


Nyanyi Lagu ‘Tiara’ Suara Ke Laut, Penyanyi Indonesia Ini Dikecam

Sebut saja nama Raffa Affar, sememangnya ramai mengenali penyanyi Indonesia yang terkenal dengan lagi Cinta Sampai Mati yang menjadi siulan ramai di media sosial.

Terbaru, penyanyi dari Jawa Barat, Indonesia itu merakam semula lagu Tiara daripada Kumpulan Kris yang pernah popular pada tahun 90an hasil ciptaan Datuk M.Nasir.

Baru sebulan lagu tersebut dilancarkan di YouTube, ianya sudah mendapat sebayak 22 juta tontonan. Terbaru, tular rakaman Raffa menyanyikan lagu tersebut di sebuah acara konsert. Namun, nyanyiannya dikritik sumbang serta dikecam oleh netizen.

Mendengarkan suara penyanyi itu secara langsung yang tidak merdu, netizen mempersoalkan suara Raffa berbeza dengan suara rakaman.

Tidak kurang juga, ada yang memerli penyanyi itu dengan mangatakan dia sedang menyanyi atau membaca.

Bagaimanapun, ada sahaja netizen yang tetap memuji suara Raffa serta mengatakan mungkin penyanyi itu gemuruh untuk menyanyi secara langsung.


Empat Tahun Berdiam Diri, Puteri Sarah Saman Ira Kazar

Pelakon Puteri Sarah akhirnya mengambil tindakan undang-undang terhadap orang ketiga yang menganggu rumah tangga dan kehidupannya selama ini.

Dalam satu temu bual Harian Metro sebentar tadi, Puteri Sarah berkata tindakan saman itu merupakan jalan terbaik selepas empat tahun rumah tangganya diganggu serta demi maruahnya yang telah tercalar.

BACA: “Anak-Anak Tak Tahu, Saya Atasi Stres Dengan Mengaji” – Puteri Sarah

“Benda ni takkan jadi kalau pihak ketiga tu tak cabar saya. Dia kata bila nak saman, suruh peguam kau buat kerja cepat sikit. Jadi kami failkan dua saman.

“Empat tahun saya berdiam diri untuk bagi dia peluang. Kalau boleh saya tak nak selesaikan masalah ini di mahkamah dan biarkan satu Malaysia tahu. Tapi, apabila sudah sampai ke tahap ini, saya rasa ia biadap,” katanya.

Sarah berkata lagi, sebelum mengambil tindakan tersebut dia juga mengakui was-was apatah lagi selepas memikirkan mengenai perkahwinannya dan keluarga.

“Masa itu, saya masih fikir apa akan jadi pada saya, keluarga dan perkahwinan kami. Masa itu, saya mungkin tidak matang juga dan tidak nampak hala tuju.

“Selepas buat solat istikarah dan balik daripada umrah, baru saya nampak jalan. Saya buat untuk diri Sarah, keluarga saya. Sampai bila nak kena pijak macam ni?” luahnya.

Dalam pada itu, ibu kepada dua cahaya mata itu juga berkata dia sangat lega berbuat demikian serta berharap apa yang dilakukannya dapat membuka mata mereka di luar sana yang senasib dengannya.

“Untuk wanita yang mempunyai masalah seperti saya, saya dah buka jalan untuk korang. Lepas ini, sesiapa nak ambil orang punya, boleh fikir-fikirkan dahulu. Saya nak pesan juga, dah ambil orang punya duduk diam-diam. Jangan dah ambil orang punya dok canang sana sini, nak kacau. Jangan kacau orang,” katanya.

Sementara itu, peguam yang mewakili Sarah berkata pihak ketiga diminta untuk berhenti menganggu anak guamnya di media sosial.

“Dia (Ira) diperintahkan untuk hadir ke mahkamah seksyen pada 4 Julai depan,” katanya.


Geng Minion Jom Terjah Sunway Putra Mall, Ada Suprise!

Omg! Demam kuning sedang melanda Sunway Putra Mall, ada yang belum terjah lagi ke? Rugi banyak kalau belum terjah Sunway Putra Mall. Kami percaya kalau korang jejak jer kaki di situ, ia akan jadi salah satu aktiviti hujung minggu korang yang paling have fun!

Bagi yang tak tahu, Minions: The Rise of Gru bakal ditayangkan di pawagam pada 30 Jun ini. Buat yang sentiasa dengan cartoon super duper cute ini, korang akan dibanjiri oleh geng-geng minion di ground floor bersempena dengan set filem baru minion.

Paling menarik, ada banyak Insta-worthy yang comes-comel untuk korang tangkap gambar dan hiasakan di frame Instagram korang. Kali tu, confirm dapat banyak like dan gambar korang akan bertambah comel dengan kehadiran si kuning ini.

Masa ni lah untuk korang selami dunia Minion dan rasai sendiri  keseronokkan 70’s dance floor, makmal Gru, zon latihan Kung Fu dan banyak lagi di ground floor  Sunway Putra Mall.

Jangan tak tahu, watak utama minion seperti Bob, Stuart, dan Kevin akan menghiasi kehadiran mereka di tengah-tengah concourse dalam bentuk Arca 3D untuk korang mengambil gambar seisi keluarga.

Pada masa yang sama, korang juga boleh singgah gerai barangan Toy World yang menjual barangan eksklusif Minions: The Rise of Gru dan menonton treler filem pada skrin LED gergasi yang terletak di belakang 3 sahabat lucu ini. Memang betul-betul meriah kali tu!

Pada hujung minggu, anak-anak korang boleh menyertai aktiviti hands-on seperti aktiviti Zon Kreatif Minions dan Bengkel Pet Rock. Selain itu, Kelab Putra Junior (kanak-kanak berumur 4-12 tahun) dan ahli Autsome (individu autisme) akan dijemput ke Little Minions Party yang eksklusif.

Jangan lupa dapatkan Minion Edisi Terhad: The Rise of Gru Merchandise secara percuma!

Bengkel Pet Rock
Setiap Sabtu, Ahad dan Cuti Umum dari 24 Julai sehingga 11 Julai. Bermula jam 3 petang dan 6 petang.

 Little Minions Party*
25 hb Jun, 2 hb Julai dan 9 Julai (Sabtu), bermula jam 10 pagi-11 pagi. Jangan lupa buat pendaftaran dulu okey!

Selain itu, korang juga boleh redeem secara eksklusif apabila korang membeli-belah! Belanja RM150 atau RM100* di ground floor Sunway Putra Malldalam dua (2) resit untuk menebus Edisi Terhad Minion: The Rise of Gru Bum Bag. Selagi stok masih ada!

Jadi apa tunggu lagi geng-geng minion, jangan lepaskan peluang untuk merakam tetik demam si kuning ni bersama keluar sepanjang 24 sehingga 11 Julai ini. Ini masa untuk tangkap gambar banyak-banyak  bersama minion. Jangan lupa pakai baju kuning okey!

Untuk maklumat lanjut mengenai kempen Minions Sunway Putra Mall: The Rise of Gru, layari laman rasmi ini.


Enggan Dedah Anak Dunia Seni, Lisa Surihani Mahu Anak Jadi Doktor, Peguam

Pelakon Datin Lisa Surihani berkongsikan rasa teruja apabila kedua-dua anaknya terbabit dalam penggambaran video keselamatan untuk pesawat syarikat penerbangan Malaysia Airlines dan Enfiniti (M) Sdn Bhd.

Memetik Astro Gempak, Lisa berkata dia mengambil masa terlebih dahulu untuk memikirkan keselesaan anak-anaknya Yahaira Leanne dan Yusof Leonne sebelum menerima pelawaan Puan Seri Tiara Jacquelina.

BACA: Tiada Secalit Mekap Di Wajah, Ramai Puji Penampilan Lisa Surihani

“Sebenarnya Puan Sri Tiara pada mulanya memanggil suami saya bekerjasama untuk mengarahkan muzik video tersebut, kemudian beliau mempelawa saya untuk turut serta sekali.

“Tanpa memikir panjang saya menerima pelawaan itu dan beliau meminta untuk bawa bersama dua anak saya (Yahaira Leanne & Yusof Leonne) turut serta dalam video tersebut.

“Dan akhirnya saya memutuskan untuk bawa bersama mereka, ini juga merupakan kemunculan kami satu keluarga di dalam muzik video,” katanya.

Menurut Lisa lagi, pada awalnya kedua anaknya itu tidak memahami mengenai muzik video tersebut namun mereka sangat seronok selepas mendapat menjelasan tentang penggambaran itu.

Dalam pada itu, Lisa berkata dia tidak bercadang mendedahkan anak-anaknya kepada industri lakonan memandangkan usia mereka masih muda.

“Saya tidak boleh memberi kata putus berkenaan hal itu lagi, terlalu jauh lagi dan mereka masih muda. Saya masih memikirkan zaman kanak-kanak mereka, persekolahan, pendidikan dan juga agama di dalam diri mereka.

“Saya teringin untuk melihat anak saya berjaya sebagai seorang doktor, peguam dan sebagainya,” katanya.


“Bukan Saja Ada PhD, Tapi Azra Juga Datuk Seri”- Azri Iskandar

Sebelum ini hangat diperkatakan mengenai pelakon Azri Iskandar yang mengesahkan bakal mendirikan rumah tangga dengan dengan penulis skrip bernama Dr Azra Diera.

Memetik MalaysiaKini, Azri berkata bakal isteriya itu bukan sahaja memiliki kelulusan akademik doktor falsafah (PHD) malah turut bergelar Datuk Seri.

“Nama dia Datuk Seri Dr Azra Diera. Saya pada awal tak tahu pun tapi Azra secara tak sengaja mengirim mesej perbualan daripada makciknya kepada saya.

“Dia pada ketika tu ingin menunjukkan mesej bahawa makciknya menasihatkan dia supaya tampil ke depan bagi membersihkan imejnya kerana terlalu banyak cerita tak enak berkaitan dirinya.

“Selepas diselidik, rupa-rupanya dia memiliki pangkat Datuk Seri itu kerana banyak melakukan tugas-tugas kebajikan pada masyarakat,” katanya.

Menurut Azri lagi, atas nasihat kedua bakal ibu bapa mentuanya meminta agar wajah dan identiti Azra didedahkan sebaik sahaja mereka sah bergelar suami isteri.

“Azra seorang yang merendah diri, dengan saya sendiri pun dia tak mahu beritahu mengenai gelaran tu. Dia cakap jika pergi ke pejabatnya nanti pekerja-pekerja akan menggelarnya Datuk hanya untuk urusan perniagaan.

“Tapi saya pun fikir, takkanlah dia nak tipu pekerja-pekerjanya dan bila berada di pejabatnya, saya nampak pingat itu ada diletakkan atas meja,” katanya.

Dalam pada itu, Azri memaklumkan dia sudah pun bertemu dengan ibu bapa Azra di Perlis pada 24 Jun lalu dan sudah pun mendapat restu daripada mereka.

“Alhamdulillah, tiada masalah walaupun timbul pelbagai kontroversi. Kedua ibu dan bapa Azra dah bagi green light pada saya. Cuma saya belum boleh memberi tarikh rasmi kerana makcik saya yang akan meminangkan dia untuk saya sedang sakit.

“Tunggu bila makcik saya kembali sihat Insya-Allah, segala urusan akan dilangsungkan, doakan urusan kami dipermudahkan,” katanya.

Terdahulu, Ellie Suriaty mencabar kekasih bekas suaminya bernama Dr Azra munculkan diri selepas meragui tentang kewujudan wanita itu.


Dipukul, Ditumbuk & Diugut Bunuh, Mak Wan Lapor Polis

Pelakon veteran Mak Wan Latah membuat laporan polis terhadap seorang wanita yang juga kenalan rapatnya kerana sudah tidak mampu menahan sabar dan ingin mempertahankan maruahnya.

Memetik Kosmo, membuat laporan polis di Taiping, Perak, Mak Wan berkata wanita itu pernah memukul dan menendangnya serta mengugut mahu membunuhnya.

“Sudah lama saya diamkan. Kelakuan kasarnya terhadap saya baharu saja saya laporkan kepada polis. Banyak kali dia buat. Pukul, tendang, tumbuk dan baling kepala saya dengan botol Coke yang masih penuh air.

“Perbuatan itu dia lakukan dalam tahun ini. Saya takut nak melawan atau mengadu kepada orang lain, tambahan pula telefon (bimbit) saya dia pegang.

“Sebenarnya, malam sebelum nak bergerak ke Genting Highlands menjalani penggambaran, saya baharu kena pukul. Masa itu kami berada di Taiping,” katanya.

Tambah Mak Wan lagi, dalam laporan yang dibuat turut disertakan semua bukti dan pernah dipukul dihadapan ibu kepada wanita berkenaan.

“Kali terakhir dia pukul saya di depan ramai saksi termasuk emak dia. Mak dia kata itu baru sikit. Apa pun semua bukti saya sudah sertakan dalam laporan polis,” katanya.

Minggu lalu hangat diperkatakan apabila wanita itu memuat naik video pelakon itu seakan sedang membaca mentera.

Bagaimanapun, Mak Wan menafikan melakukan perbuatan khurafat, sebaliknya ia adalah rakaman lama dia sedang melakukan latihan untuk sebuah drama.

Video yang kononnya saya baca mentera itu pun dia yang rakam sendiri, bukan ambil curi-curi pun. Saya yang bodoh sebab mengikut saja. Sekarang dia fitnah saya buat kerja syirik gunakan video berkenaan.

“Drama berjudul Pelaris itu pun sudah lama dan sudah disiarkan. Kalau dia terus nak bercakap pasal itu, biarkanlah. Benda tak betul, dia pun tahu.

“Saya pun sedang kumpul bukti dan akan buat laporan polis pasal fitnah pula. Doakan saya terus kuat,” katanya.

Sementara itu, Mak Wan berkata wanita berkenaan turut berhutang membeli almari dan katil menggunakan namanya.


Tiada Secalit Mekap Di Wajah, Ramai Puji Penampilan Lisa Surihani

Jika anda mengikuti media sosial Datin Lisa Surihani, pasti tahu pelakon itu sering mengikuti majlis ilmu bersama rakan artis lain. Malah, ramai yang suka melihat penghijrahan pelakon itu kini ke arah lebih baik.

Semalam, Lisa diundang ke program Meletop bagi berkongsi cerita serba sedikit tentang perjalanan penghijrahannya.

BACA: Sering Sertai Majlis Ilmu, Netizen Kagum Dengan Penghijrahan Lisa Surihani

Menerusi video dikongsikan oleh pengguna TikTok, ramai yang memuji penampilan Lisa yang tetap cantik meskipun tanpa sebarang mekap.

Diruangan komen, rata-rata netizen mengakui penghijrahan Lisa memberikan inspirasi untuk mereka untuk menjadi lebih baik serta istiqamah dalam mendalami agama.


Tak Boleh Berkongsi, Zara Zya Tak Sanggup Bermadu

Pelakon Zara Zya berkata dia tidak sanggup berkongsi kasih apatah lagi untuk bermadu jika bergelar isteri suatu hari nanti.

Memetik Harian Metro, Zara berkata dia tidak kuat sendainya perlu berkongsi kasih dengan wanita lain. Ujarnya lagi, jika tidak berpoligami pun ada pasang surutnya, apatah lagi jika perlu berkongsi kasih.

“Saya tak boleh. Saya bukan orang yang boleh berkongsi. Mungkin masa indah, kita kata boleh, tapi masa tak indah, macamana pula kan? Jadi, saya tidak sekuat itu.

“Ada yang saya kenal orang terdekat berpoligami. Tapi, macamana kehidupan mereka? Saya tak tahu. Tak tahu sama ada indah atau tak.

“Tapi, kalau kita tak berpoligami pun, ada juga pasang surut hubungan. Kalau kita tak kuat, macamana kita nak hidup dengan keadaan kita berkongsi kasih?” katanya.

Bagaimanapun, Zara berkata dia tetap hormat terhadap individu yang memilih untuk berpoligami serta menyifatkan mereka yang berkongsi kasih ini seorang yang kuat.

“Kita manusia, kalau tak pilih berpoligami pun tetap ada masalah. Masa bercinta pun tetap ada yang curang.

“Tak semestinya orang yang pilih berpoligami ini salah. Mungkin mereka ada sebab tertentu, kalau dia mampu, teruskan. Mampu bukan dari segi harta, tapi segala aspek. Persediaan mental, hati, wang, semualah,” katanya.

Membintangi drama Risik Pada Hati, Zara berkata ianya berkaitan dengan berpoligami serta memaparkan kehidupan lelaki yang mempunyai dua isteri.

“Drama ini dekat pada orang yang berpoligami. Tak kisahlah orang itu berniat, ada niat, sedang berpoligami, memang kena tengoklah drama ini, tapi ia bukanlah memburuk-burukkan pasal orang berpoligami. Ada pro dan kontra macamana kehidupan seorang lelaki yang ada dua isteri.

“Di mana isteri pertama merelakan tapi pada masa sama, dalam rela naluri wanitanya tetap cemburu. Konfliknya tidak seperti mana drama lain yang dramatik. Ia ringan, dekat dengan penonton dan orang berkeluarga,” katanya.


“Saya Bukan Jenis Berdendam, Takkan Nak Upah Samseng” – Bekas Suami Lufya

Semalam, perkongsian pelakon Lufya Omar menjadi perhatian apabila mendakwa anak perempuannya nyaris diculis oleh seorang lelaki ketika berada di taman permainan di Kota Damansara, Ahad lalu.

Susulan pendedahan Lufya itu, ada netizen mendakwa bekas suaminya iaitu Dr Che Muhammad Hafiz sebagai dayus selepas ditanya adakah dia mengupah orang untuk melakukan perkara itu.

Memetik Harian Metro, Hafiz menafikan dia terbabir dengan kejadian itu serta menyifatkan tuduhan netizen itu adalah fitnah.

Menurut Hafiz lagi, dia tidak akan menggunakan kekerasan sematamata mahu berjumpa anak perempuannya, Laana Haura.

“Tuduhan netizen itu adalah fitnah. Sebagai bapa saya tak sanggup buat macam tu. Kalau nak jumpa anak, saya akan minta izin. Kalau tak dapat jumpa, saya runding baik-baik.

“Kalau nak jumpa saya akan cakap baik-baik dan bukan mengamuk. Kalau dia tak bagi, saya cuba dan minta lagi. Bukan dengan kekerasan. Saya akan cuba faham jika tak dapat jumpa. Saya tetap sabar dan tak putus asa.

“Kalau nak jumpa kenapa perlu serang. Saya bukan jenis berdendam. Perkara lepas biarlah berlalu. Saya sudah lama ‘move on’ dan sudah ada kehidupan baru. Takkan nak upah samseng,” katanya.

Dalam pada itu, Hafiz berkata dia mengakui mengenai insiden menimpa anaknya itu daripada netizen yang menghantar mesej di Instagram serta pun sudah menghubungi bekas isterinya untuk bertanyakan mengenai keadaan mereka.

“Saya pun baru tahu daripada orang dan kawan yang ‘forward’ perkara itu. Kalau tak, memang tak tahu apa-apa. Sepatutnya dia perlu cakap pada saya awal lagi. Saya ini masih bapa kepada anak kami, walaupun bukan lagi suami kepadanya.

“Selepas dapat tahu terus saya menghubunginya dan buang segala ego sebab mengenangkan keselamatan dan keadaan anak. Alhamdulillah, dia kata anak okay dan dirinya stabil. Saya doakan dia semoga dalam keadaan baik-baik saja.

“Saya harap dia buat laporan polis segera. Selepas ini kena lebih berhati-hati jika nak bawa anak bermain di kawasan awam. Apatah lagi sekarang banyak kes jenayah,” katanya.


Isteri Menangis Hantar Anak Sekolah, Fizz Fairuz Terbayang Duduk Rumah Orang Tua

Momen paling berat buat ibu bapa apabila menghantar anak ke sekolah buat pertama kali. Mana tidaknya, perlu berpisah seketika untuk mereka menjadi insan berjaya.

Perkata itu turut dirasai oleh pasangan selebriti, Datin Almy Nadia dan Datuk Fizz Fairuz dimana hari ini mereka menghantar anak ketiga mereka ke sekolah.

Menerusi video dikongsikan, Almu turut menangis ketika bergerak pulang selepas menghantar anaknya ke sekolah.

Lebih sebak, Fizz sempat berseloroh mengatakan suatu hari nanti tinggal mereka berdua sahaja dan mungkin akan rumah orang tua apabila anak dewasa kelak serta sudah mempunyai kehidupan sendiri.

Perkongsian Almy itu mendapat pelbagai reaksi daripada netizen yang memahami perasaan pasangan itu serta pernah melalui perkara sama.

Almy dan Fizz mendirikan rumah tangga pada 2014 dan dikurniakan tiga cahaya mata perempuan, Nur Afrina Arianna, 6, Nurr Afrina Aurora, 5, Nur Afrina Ayra, 4. Almy baru sahaja menimang cahaya mata keempat pada Disember lalu yang diberi nama Afrina Aisyah


Rossa Sera Tak Mungkin Terima Shuk Kembali

Jika minggu lalu, pelawak Shuk Sahar dijemput sebagai tetamu program Hard to Heart, semalam isterinya pula, Rossa Sera diundang ke program MeleTOP.

Menerusi video dikongsikan oleh pengguna TikTok, Sera dilihat tidak dapat menahan sebak sebaik sahaja melangkah masuk.

BACA: Bekas Kekasih Tunggu Nak Kahwin Sera, Sedia Jadi Pengganti Shuk

Mengulas mengenai isu rumah tangganya, Sera seolah memberi bayangan bahawa hubungannya dengan Shuk sebagai suami isteri bakal berakhir.

Menurut Serra lagi, sebelum ni dia mampu memaafkan suaminya kerana memikirkan tentang anak-anak, namun tidak kali ini.

“Saya rasa sakit kali ini sekiranya memaafkan dia. Saya rasa tak bahagia dan macam mana saya nak bahagiakan orang lain kalau saya ada perasaan macam itu.

“Kami dah berbincang untuk ambil keputusan apa selepas ini. Saya memang akan fokus kepada anak-anak sahaja dan perniagaan. Mengenai kami mungkin cukup sampai di sini,” katanya.

Dalam pada itu, Sera berkata dia masih lagi memberi sokongan buat Shuk supaya melakukan perubahan untuk diri sendiri berikutan apa yang berlaku.


Alya Iman Dah Putus Dengan Duda Anak Dua

Hanya mampu bertahan dua tahun sahaja, hubungan cinta pelakon Alya Iman dengan duda anak dua iaitu Ridhwan Rosli sudah pun berakhir.

Memetik Harian Metro, Alya bagaimanapun berkata dia masih menjalin hubungan baik serta bersahabat dengan bekas kekasihnya itu.

“Ya saya ‘single’ dan saya tak ada kena mengena dengan Ridhwan lagi. Namun, kami masih kekal berkawan baik.

“Tapi saya ‘not available’, bukan sebab dah ada pengganti baru tapi saya nak fokus karier seni dan tak ada pun rasa nak ada hubungan cinta. Saya dan Ridhwan berpisah sejak Ramadan lalu. kami kekal bersahabat dan kalau ada jodoh, tak ke mana,” katanya.

Terdahulu, nama anak kepada pelakon popular, Allahyarham Azmil Mustapha itu menjadi bualan ramai apabila didakwa bertunang dengan seorang ahli perniagaan berstatus suami orang.

Bagaimanapun, Alya memutuskan perhubungan dan pertunangan itu apabila kehadirannya tidak diketahui dan dipersetujui isteri bekas tunangnya itu.

Kemudian, Alya menjalin hubungan cinta dengan Ridhwan sekitar 2020. Meskipun perkara itu sudah lama berlalu, Alya berkata dia masih menerima kata-kata negatif daripada netizen.

“Sampai ke hari ini, orang masih cakap buruk mengenai diri saya. Masih ada yang panggil saya dengan macam-macam gelaran dan saya tak ada kuasa untuk menghalang orang cakap apa-apa. Sebagai selebriti saya kena hadap apa saja netizen nak cakap.

“Saya terima dengan hati terbuka. Saya selalu cakap pada diri, benda dah jadi. Setiap apa yang jadi, ada hikmah. Apa saja orang nak cakap pasal saya, Insya-Allah saya terima,” katanya.


“Abang Nak Melur Tak Malam Ni?” – Skrip Babak Drama Ini Dikritik Lucah

Pasti ramai tahu, drama lakonan Merqeen dan Anna Jobling iaitu Melur Untuk Firdaus menjadi fenomena sehingga turut digilai oleh penonton dari Indonesia.

Bagaimanapun, baru-baru tular babak drama tersebut di aplikasi TikTok dimana dialog yang digunakan dianggap lucah sehingga ramai yang kurang senang.

Rata-rata netizen beranggapan skrip digunakan itu menunjukkan perbualan realistik antara suami dan isteri namun ia tidak sesuai ditontonkan kepada umum.

“Melur lagi suka tengok muka abang, badan abang. Abang nak Melur tak malam ni?” – Skrip yang digunakan.

Tidak kurang juga, ada yang mendakwa drama berkenaan mempromosikan soft porn. Dalam pada itu, ada yang meluahkan rasa terkejut bagaimana dialog berkenaan boleh ‘lepas’ untuk dipertontonkan kepada umum.


“Keadaan Jantung Saya Tinggal 10 Peratus Sahaja Lagi” – Bob Lokman

Umum mengetahui, pelakon dan penulis lirik terkenal, Bob Lokman menghidap beberapa penyakit iaitu jantung, masalah paru-paru dan buah pinggang.

Malah, pelakon itu terpaksa dikejarkan sekali lagi ke Unit Rawatan Rapi (ICU) pada awal April lalu ekoran kesihatannya kembali menyusut akibat masalah buah pinggang.

BACA: Bob Lokman Menangis Diziarah Ustaz Ebit Lew Sebelum Jalani Pembedahan

Terbaru, Bob atau nama sebenarnya Mohd. Hakim Lokman memaklumkan tahap penggunaan jantungnya kini hanya tinggal 10 peratus.

Memetik Utusan Online, Bob berkata dia kini hanya bergantung nyawa pada jantung kombinasi bateri iaitu alat bantuan jantung, Implantable Automatic Cardioverter Defibrilator (IADC).

“Saya kini berada di rumah dan tidak berapa sihat. Keadaan jantung saya juga kini tinggal 10 peratus sahaja lagi.

“Selagi bateri ini tidak mati, selagi itu saya bernafas. Apabila sudah sampai ajal, habislah. Tunggu waktu sampai sahajalah.

“Selagi sempat, selagi itulah kita mencari kesempatan untuk menjadi lebih baik,” katanya.

Dalam pada itu, Bob berkata selain bergantung kepada ubat-ubatan dia perlu menjalani rawatan susulan setiap tiga bulan sekali bagi memantau tahap kesihatannya.

“Rawatan susulan di hospital untuk berjumpa doktor memang ada iaitu tiga bulan sekali. Jantung ini seperti bateri, walau setiap hari cas pun, makin lama makin kurang juga.

“Itulah, kita boleh jangka apa, ia sentiasa berjalan dan bergerak. Badan pula gemuk, banyak yang tidak sihat. Jantung tidak kuat, namun perlu banyak juga menggunakan jantung.

“Tidur pakai jantung, makan dan buang air pun pakai jantung. Jadi, semakin teruk jantung itu. Tidak boleh nak jangka apa, cuma bersyukur sahaja. Selagi ada umur, saya bersyukur sahaja,” katanya.


“Nak Terus Panggil Saya ‘Oppa’, Panggillah”

Pelakon Nazim Othman berkata dia menghormati panggilan ‘oppa’ yang diberikan oleh peminat dan tiada masalah jika terus memanggilnya dengan gelaran tersebut.

Memetik Harian Metro, Nazim berkata dia mengganggap panggilan yang diberikan oleh peminat sebagai satu penghargaan,

“Panggilan ‘oppa’ itu memang daripada peminat. Jadi, saya tak kisah pun mereka (peminat) nak panggil ‘oppa’ sebab mungkin sekadar untuk suka-suka saja. Tak ada masalah pun.

“Tapi, sekarang rasanya dah kurang dah peminat panggil saya ‘oppa’. Maklumlah, sejak meningkat usia. Bagaimanapun, saya terima dan okey saja jika mereka nak terus panggil saya dengan gelaran ‘oppa’ itu. Biarlah,” katanya.

Bakal muncul dengan drama terbaru berjudul Sorry Naik Lori, Nazim berkata dia berpeluang untuk beraksi dalam genre komedi.

Menurutnya, pada awalnya dia tidak yakin apatah lagi sebelum ini sering mendapat watak berat dan agak serius.

“Ini adalah kali pertama saya berlakon drama komedi dan perasaan bimbang itu mulanya tetap ada kerana risau tak menjadi. Tapi, saya bernasib baik mendapat pasangan pelakon seperti Ruhainies yang amat membantu.

“Selepas membawakan watak Khairul ini, baru saya tahu rupanya ada sisi komedi juga di dalam diri saya yang mampu dilakonkan dengan baik. Selama ini, hanya rakan tertentu saja yang tahu saya boleh berjenaka,” katanya.


Anak Hampir Diculik, Lufya Omar Cedera Dipukul Di Muka

Pelakon Lufya Omar berdepan detik cemas apabila mendakwa anak perempuannya hampir diculik oleh seorang lelaki ketika berada di taman permainan, Ahad lalu.

Lufya meluahkan rasa syukur anaknya selamat meskipun dia berdepan kecederaan disebabkan individu tersebut memukulnya menggunakan kayu demi mempertahankan anaknya.

BACA: Setiap Hari Anak Minta Papa Baru, Lufya Omar Selesa Hidup Tanpa Suami

“Dua hari lalu saya diserang oleh seorang lelaki yang cuba menculik anak perempuan saya. Masa tu kami berada di sebuah playground di Kota Damansara, lebih kurang pukul 4 ke 5 petang.

“Seorang lelaki Melayu yang bersifat dayus telah memukul saya menggunakan batang kayu di kepala, badan serta menyebabkan kecerderaan pada wajah dan badan saya,” katanya.

Dalam pada itu, Lufya berkata individu yang menyerangnya agak besar namun dia menggunakan seluruh kudratnya untuk melawan serta menyelamatkan anaknya.  Lufya juga turut meminta ibu bapa diluar sana turut berjaga-jaga.

“Ikutkan orang yang menyerang itu lelaki yang agak besar dan kuat. Dengan izin Allah saya dapat melawan dan menyelamatkan anak saya.

“Syukur Alhamdulillah… Moral of the story is we must always stay alert. Kita tak tahu orang zaman sekarang ini sanggup buat perkara-perkara yang keji. Manusia makin tiada kemanusiaan. Doakan kesembuhan dan keselamatan kami ya,” katanya.


“Saya Pun Takkan Nak Pakai Bikini Bercuti Di Pantai, Saya Tahu Batas”

Sejak kebelakangan ini, penampilan pelakon Emma Maembong sering menjadi perhatian ramai apabila dikatakan tampil seksi selepas bergelar ibu.

Memetik Utusan Online, Emma berkata dia hanya memakai pakaian yang selesa dan hanya menghargai diri sendiri sahaja.

BACA: “Saya Cuma Nak Hargai Diri Sendiri, Pakai Apa yang Saya Nak”

“Sebenarnya saya pakai apa selesa. Saya memang begini sejak zaman remaja lagi. Saya fikir tak perlulah nak ubah semata-mata kerana sudah berkahwin dan ada anak. Biarlah saya jadi diri sendiri sahaja.

“Saya hanya menghargai diri sendiri. Kalau ada yang tak suka, tak apa. Saya cuba sedayanya untuk positifkan diri. Doakan yang baik-baik ya,” katanya.

Meskipun sudah lama berlalu, namun isu buka tudung masih lagi menjadi bualan netizen. Bagaimanapun, Emma berkata pasti dia akan berhijab suatu hari nanti.

“Saya ini perempuan, satu hari memang saya akan berhijab juga. Insya-Allah saya akan berubah. Terus doakan saya,” katanya.

Dalam pada itu, susulan penampilannya yang seksi, anaknya, Shariq Gabriel turut terkena tempiasnya. Namun, Emma berkata dia masih tahu batas dalam berpakaian.

“Saya mohon, janganlah kaitkan dengan anak saya. Saya masih tahu batas sebagai seorang isteri dan ibu. Lagipun, seperti jawapan tadi, saya cuma jadi diri sendiri.

“Saya pun takkan nak memakai bikini jika bercuti di pantai sebagai contoh. Saya pun tahu batasannya. Cuma sekarang biarlah saya menghargai diri dengan memakai apa yang saya nak,” katanya.


Nikah Di Usia Muda, Tegar Septian Mengaku Sudah Bercerai

Rumah tanga penyanyi terkenal Indonesia iaitu Tegar Septian hanya mampu bertahan selama dua tahun sahaja selepas mendedahkan sudah bercerai degan isterinya, Sarah Sheilka.

Mendedahkan perkara itu di Instagram, Tegar bagaimanapu tidak mendedahkan punca perceraiannya itu dan mahu meneruskan hidup tanpa isterinya.

Disebabkan masalah rumah tangganya itu, Tegar berkata dia hanya duduk di rumah dan badannya kurus kerana terlalu memikirkan soal wang.

“Sebenarnya terlalu banyak masalah dan panjang sangat untuk diceritakan. Aku memilih untuk hidup baru lagi.

“Aku hanya duduk di rumah sahaja sehinggakan badan jadi kurus sebab terlalu banyak berfikir. Wang juga susah nak cari, aku jadi tertekan,” katanya.

Terdahulu, Tegar mendirikan rumah tangga pada usia 19 tahun. Pasangan itu mempunyai seorang cahaya mata lelaki, Abidzar Oktaviano Putra Septian kini berusia dua tahun.


Bukan Lagi Pelakon Kayu, Lakonan Fattah Amin Dalam Mat Kilau Dipuji

Sebelum ini pernah digelar pelakon kayu, namun kini ramai yang memuji lakonan Fattah Amin yang dilihat semakin hebat lebih-lebih dalam filem Mat Kilau.

Kemunculan Fattah dalam filem tersebut mendapat pujian ramai apatah lagi selepas pelakon itu menonjolkan tahap lakonan yang mengagumkan.

BACA: Fazura Tayang Fattah Amin Bagi Hadiah, Netizen Tuduh Nak Lawan Suami Siapa Terbaik Ke?

Memegang watak sebagai Awang iaitu seorang pahlawan yang handal memanah mendapat pujian ramai di media sosial.

Menerusi Twitter, rata-rata netizen mengagumi mutu lakonan Fattah yang jauh berbeza jika dibandingkan ketika awal kemunculannya dalam industri.

Malah, penonton turut memuji skil seni mempertahankan diri Fattah iaitu silat dan aksi memanah yang dipaparkan.

“Man went from pelakon kayu to becoming Hawkeye Tanah Melayu,” komen seorang netizen.

“Saya harus puji Fattah Amin, lakonan dan babak berlawan dia sangat bagus. Dah hilang imej ‘mat bunga’ dia. 1000/10 untuk dia,” komen seorang lagi netizen.

Dalam pada itu, ada netizen mengatakan Fattah sangat bertuah kerana memiliki isteri seperti Nur Fazura yang sentiasa memberikan sokongan serta memperbaiki diri untuk melakukan yang terbaik dalam kerjaya.


Tokti Tawakal Urus Anak-Anak Naik Flight Seorang Diri Tanpa Suami

Baru-baru ini, penyanyi nombor satu negara, Datuk Seri Siti Nurhaliza berkongsikan pengalamannya membawa kedua anaknya, Aafiyah dan Arwa menaiki kapal terbang tanpa ditemani suaminya, Datuk Seri Mohd Khalid Jiwa.

Berkongsikan di Insta Story, Siti berkata beliau hanya tawakal sahaja apabila menguruskan anak sendirian apabila suaminya, Datuk K tidak dapat ikut bersama kerana ada urusan kecemasan.

BACA: Siti Nurhaliza Belum Terfikir Sediakan ‘Bodyguard’ Untuk Aafiyah & Afwa

“Semalam (Jumaat) ibu first time bawa Afwa bercuti jauh. Ayah pula ada urgent matters last mint, terpaksa join lambat.

“Walaupun kakak-kakak (pengasuh) ikut tapi dalam flight ibu kena sorang-sorang juga handle Afwa dan Aafiyah sebab duduk tempat yang lain. Ibu tawakal,” kongsinya.

Difahamkan, Siti kini bercuti di Dubai bersama keluarganya. Siti turut memuat naik foto bersama kedua anaknya berada di sana.

Dalam perkongsian lain di Insta Story, Siti berkata anak-anaknya berada dalam keadaan baik sahaja meskipun Afwa sempat menjerit mungkin kerana terlalu teruja berada dalam pesawat.

“Alhamdulilah, Aafiyah behave tak kacau ibu. Tapi dia dengan Afwa bergurau excited sampai jerit-jerit dalam flight.

“Bila dah penat main, inilah (tidur) yang paling ibu nantikan. Tapi tetaplah nak peluk anak bujang ni kuat-kuat sebab dia tidur buas,” katanya.


“Ramai Cuba Nak Kenenkan Saya, Tapi Belum Masanya Lagi” – Shuib

Baru-baru ini hangat diperkatakn apabila pelakon Zara Zya memuat naik gambar serta video di TikTok bersama Shuib Sepahtu.

Susulan perkongsian itu, ramai peminat yang teruja dan menyokong serta merestui jika kedua-dua mereka benar-benar bercinta.

BACA: Hantar Zara Zya Sampai Kereta, Netizen Nampak Shuib Ucap ‘Waalaikumsalam Cinta’

Memetik Harian Metro, Shuib menyifatkan Zaya seorang yang manis dan baik budi pekerti. Katanya lagi, dia sedar ramai cuba untuk menjodohkannya dengan beberapa rakan industri namun belum masanya lagi.

“Zara Zya….manis orangnya… Itulah saja apa boleh saya ulas mengenainya. Tiada apa lagi yang boleh dikongsikan pada ketika ini.

“Saya maklum netizen dan orang ramai ingin ‘kenenkan’ saya dengan rakan industri dan sebagainya. Namun, apa yang boleh saya katakan belum masanya lagi.

“Tidak manis rasanya untuk sering berbicara mengenai perkara ini memandangkan arwah (Siti Sarah) meninggal dunia belum setahun lagi,” katanya.

Terdahulu hangat diperkatakan apabila seorang netizen yang mengatakan seolah nampak Shuib mengucapkan ‘Waailaikumsalam cinta’ selepas menghantar Zara ke kereta.


Kutipan Filem RM12 Juta Tapi Masih Belum Balik Modal, Mawi Perjelas Sebabnya

Umum mengetahui, sejak beberapa hari lalu hangat diperkatakan mengenai filem Mat Kilau yang kini sudah meraih kutipan RM12 juta dalam tempoh empat hari ditayangkan.

Malah, filem tersebut turut menjadi bualan ramai di media sosial sehinggakan ada yang berbaju Melayu serta bertanjak untuk menonton filem tersebut di pawagam.

BACA: Ramai Nak Boikot Mat Kilau, Syamsul Yusof Percaya Rezeki Allah

Terbaru, perkongsian pelakon, pengarah dan penyanyi Mawi menjadi perhatian ramai apabila memuat naik video menjelaskan meskipun kutipan filem tersebut sudah melebihi RM12 juta tapi masih belum balik modal.

Menjelaskan mengenai perkara itu, Mawi menggunakan filem Mat Kilau sebagai contoh. Seperti semua tahu, pembikinan filem Mat Kilau menelan belanja sebanyak RM8 juta.

Mawi berkongsikan, dalam masa seminggu jika berjaya mendapat kutipan sebanyak RM12 juta namun tidak dapat pulangan modal lagi kerana banyak perlu ditolak.

Menurut Mawi, daripada kutipan untuk minggu pertama itu perlu ditolak cukai hiburan sebanyak 25 peratus dan bakinya perlu dibahagikan 50 peratus dengan panggung wayang.

Jelasnya lagi, itu baru diceritakan mengenai minggu pertama. Pada minggu kedua dan seterusnya lain pula kiraannya dimana panggung wayang akan mengambil lebih sedikit iaitu naik sebanyak 5 peratus setiap minggu.

Diakhir perkongsiannya itu, Mawi turut mengingatkan supaya orang ramai tidak terlalu selesa dengan jumlah kutipan sebanyak RM12 juta itu dan terus menyokong filem Mat Kilau.

Tambah Mawi lagi, perkongsiannya itu dalam masa sama mahu memberi kesedaran kepada orang ramai supaya lebih tahu mengenai perkara tersebut serta terus menyokong filem-filem Melayu.

“Kat sini sebenarnya saya nak kongsi dan juga nak bagi kesedaran juga, nak bagi orang ramai tahu bahawa kita jangan berhenti menyokong filem kita.

“Sekarang ni tengah cantik, jadi harap-harap terus kita sokong filem Mat Kilau ni supaya kutipan boleh pergi ratus juta, tak mustahil. Kalau kita bersatu, kita sokong,” katanya.


“Yang Saya Baca-Baca Itu Untuk Shooting” – Mak Wan

Tular video mengenai dirinya di aplikasi TikTok sejak semalam, pelakon Mak Wan Latah menafikan dakwaan dikatakan melakukan perkara syirik.

Memetik Harian Metro, Mak Wan berkata video dimana mendengarkan seperti sedang menyeru adalah latihan untuk lakonannya sebagai watak bomoh jahat.

“Benda itu benda lama. Yang saya baca-baca itu, untuk ‘shooting’. Saya tak pernah berlakon watak jahat, untuk jadi bomoh,” katanya.

Ditanya sama ada dia mengenali wanita yang didakwa bekas pengurus peribadinya, Mak Wan berkata dia tidak mahu membuka aib sesiapa serta menyifatkan individu itu tidak betul.

“Saya tak nak buka aib sesiapa. Seperti yang pernah saya beritahu bekas suami saya, saya tak nak buka aib sesiapa. Biar sampai mati, saya tetap dengan pendirian saya.

“Otak dia tak betul. Dia akan tulis apa sahaja. Dia nak buat apa, itu hak dia. Kenapa sebelum ini dia puji saya? Sebab dia nak duit saya, kan?

“Kenapa bila saya dah tak nak dia, dia cerita macam-macam pasal saya? Manusia ini, bila kita dah tolong dia, kita digigit balik,” katanya.

Sementara itu, Mak Wan memaklumkan dia juga sudah membuat laporan polis berikutan fitnah yang dilemparkan terhadap dirinya.

“Ya, saya tahu dia fitnah saya. Saya dah buat laporan polis. Itu bukan saya nak tunjuk saya hebat, tapi kerana saya nak lindungi diri kalau dia akan buat benda bukan-bukan lagi.

“Saya akan berdiam selagi Allah beri saya kekuatan. Saya tak mahu bercakap apa-apa lagi,” katanya.

Terdahulu, tular video seorang wanita dipercayai Mak Wan dalam keadaan tidak bertudung sedang menyeru sesuatu.

“Pendampingku, kau datanglah kepadaku. Aku seru engkau datang kepadaku supaya kau halang mereka agar tidak pergi ke sana untuk mengubatkan apa yang telah aku buat kepada mereka,” ucap wanita dalam video itu.


“Demi Allah Mamu Tak Menumbuk, Memijak, Mencekik. Itu Semua Karut…”

Selepas seminggu dibebaskan atas dakwaan memukul seorang penghuni di kondominium, pelakon Sharnaaz Ahmad akhirnya tampil menjelaskan mengenai perkara itu.

Menerusi satu video yang dimuat naik di Instagram, Sharnaaz hanya berkongsi secara ringkas tentang apa yang berlaku kerana menghormati prosedur mahkamah.

Sharnaaz menafikan dia menumbuk, mencekik, memijak atau menendang perut individu yang juga penghuni kondominium seperti yang didakwa.

Menurut Sharnaaz, ketika itu berlaku perselisihan faham antara pengawal keselamatan di tempat tinggalnya dengan penghuni tersebut dan dia hanya mempertahankan pengawal keselamatan berkenaan.

“Pendekkan, tak payah cerita pasal minyak. So bila Mamu turun bawah, Mamu nampak tengah bergaduh. Mamu cuba pertahankan guard tu sebab Mamu tak boleh tengok orang ditindas. Tak kisah dia bangsa apa, agama apa, warganegara apa, kita tak boleh tindas orang macam tu.

“So bila Mamu tahan berlakulah benda-benda yang tidak diingini. Tapi Mamu ingin tegaskan di sini, demi Allah Mamu tidak menumbuk, memijak, mencekik, menendang perut. Itu semua benda-benda karut. Jangan percaya. Mamu yakin tak buat,” katanya.

Kata Sharnaaz lagi, dia mengeluarkan kenyataan itu selepas mendapat nasihat daripada peguam dan pihak polis genap seminggu direman.

Tambahnya lagi, kertas siasatan sudahpun dilengkapkan dan ketika ini dia masih lagi menunggu keputusan dari mahkamah.

Dalam pada itu, Sharnaaz turut menyeru kepada kepada orang ramai supaya tidak terus menjatuhkan hukum keatas seseorang tanpa bukti kukuh.


“Anak-Anak Tak Tahu, Saya Atasi Stres Dengan Mengaji” – Puteri Sarah

Hangat diperkatakan mengenai kemelut rumah tangganya sejak beberapa minggu lalu, bagaimanapun Puteri Sarah berkata anaknya tidak tahu mengenai perkara itu.

Menurut Sarah lagi, dia memilih untuk tidak menceritakan kepada kedua anaknya iaitu Syaikhul Islam dan Sumayyah demi menjaga emosi mereka.

“Anak-anak tak tahu dan saya nak kekalkan begitu.Anak-anak dikelilingi orang-orang yang positif dan jauh dari persekitaran yang toksik. Jadi saya nak kekalkan begitu supaya pembesaran dan emosi mereka terjaga,” katanya.

Menjawab pertanyaan daripada seorang pengikut di Instagram, Sarah berkata dia juga pernah berdepan situasi dimana dia gagak mengawal stres sehingga anaknya terkena tempias.

“Dulu, masa awal-awal, saya pun pernah terlepas marah dekat Syaikhul. Kasihan dia. Sampai sekarang, saya rasa diri ini bukan seorang ibu yang baik bila teringat apa yang saya pernah buat.

“Tapi Syaikhul tak ingat. Saya cuba menjadi seorang ibu terbaik buat anak-anak saya. Lama-lama, saya belajar untuk kawal diri. Dekatkan diri dengan orang-orang yang positif.

“Sibukkan diri dengan bekerja, kerja dari rumah pun okey. Keluarkan diri kita dari persekitaran yang toksik itu. Bila saya dah keluar dari persekitaran sebegitu, saya rasa lebih hidup dan gembira,” katanya.

Dalam pada itu, Sarah berkongsikan dia cuba melawan tekanan dengan mengaji Al-Quran. Ujarnya lagi, dengan mengaji dapat membantunya berfikiran waras.

“Alhamdulillah, sikit-sikit lama-lama jadi bukit. Walau sibuk dengan penggambaran, macam-macam masalah melanda, saya pun dah khatam Al-Quran. Bagi saya, mengaji bantu saya untuk berfikiran waras dan sentiasa positif,” katanya.

Terdahulu, Puteri Sarah mendedahkan rumah tangganya diganggu orang ketiga iaitu Ira Kazar yang juga anak kepada pelakon veteran Kaza sejak tiga tahun lalu.


Yoe Parey Terpaksa Tutup Gerai Goreng Pisang

Terpaksa menutup gerai goreng pisang miliknya di Kampung Padang Pak Amat, Pasir Puteh, pelakon Yoe Parey berkata dia membuat keputusan demikian kerana kecewa gerainya sering dipecah masuk.

Memetik Harian Metro, Yoe berkata dia kini membantu bapanya membuat budu serta menghantar budu berkeaan ke kedai untuk dijual.

BACA: Syahmi Sazli Tak Nak Buat Kontroversi, Takut ‘Busuk’ Nama Negeri Kelantan

“Tiga kali kedai saya kena pecah masuk. Saya buat laporan di Balai Polis Pasir Puteh dan mereka datang buat siasatan. “Sekarang kedai ini diserahkan kepada orang lain yang jual ayam. Saya pula tolong ayah buat budu yang dah lama diusahakan. Saya pergi hantar budu ke kedai runcit.

“Satu dozen harganya cuma RM20. Kalau jual sebotol biasanya RM2 sahaja. Bagi saya berlakon dan berniaga ada keseronokan yang tersendiri,” katanya.

Difahamkan, gerai Goreng Pisang Yoe Parey menjadi tumpuan ramai termasuk mereka dari luar yang bertandang ke Kelantan.

Dalam pada itu, Yoe atau nama sebenarnya Mohammad Ashrul Hakim Lukman berkata dia kini lebih berhati-hati kerana bimbang jika ada individu yang berniat jahat terhadapnya.


Air Mata Jantan Fizo Omar Gugur Tengok Isteri Meneran, Menahan Sakit

Isteri kepada pelakon Fizo Omar iaitu Fazeera Nazri selamat melahirkan cahaya mata sulung mereka, bayi perempuan pada Sabtu lalu, di sebuah pusat perubatan di Serdang, Selangor.

Perkongsian terbaru Fizo menjadi perhatian ramai apabila berkongsikan pengalaman menimang cahaya mata keduanya itu apabila air mata jantannya gugur.

Menerusi entri itu, Fizo berkata dia mengalir air mata apatah lagi melihat isteri tersayang menahan kesakitan serta bertarung nyawa melahirkan anak mereka.

Fizo turut berkongsikan, dia tidak dapat menahan perasaan serta tangannya menggigil apabila diminta untuk memotong tali pusat bayi keduanya.

Pada posting tersebut, Fizo turut menitipkan pesanan kepada suami serta bakal bapa di luar sana agar sentiasa berada di sisi isteri lebih-lebih lagi ketika dalam keadaan getir.

Fizo mendirikan rumah tangga dengan Fazeera pada Oktober tahun lalu secara tertutup di sebuah resort di Janda Baik.

Terdahulu, Fizo pernah berkahwin dengan usahawan, Mawar Karim pada November 2013 namun bercerai pada Julai 2019. Hasil perkahwinan, mereka dikurniakan seorang cahaya mata perempuan, Wan Maryam kini berusia lima tahun.


Fizz Fairuz Sebak, Syukur Almy Nadia Tampil Berhijab

Penampilan pelakon, Datin Almy Nadia ketika bercuti bersama keluarganya di Genting Highland baru-baru ini menjadi perhatian apabila tampil berhijab.

Terbaru, suaminya yang juga pelakon Datuk Fizz Fairuz memuat naik satu perkongsian meluahkan rasa syukur isterinya kini berhijab.

Menerusi entri itu, Fizz syukur dan sebak sehinggakan tiada kata untuk diungkapkan. Dalam video dikongsikan, Almy dilhat tampil manis menyarung tudung bawal hijau.

Perkongsian Fizz itu mendapat pelbagai reaksi daripada netizen yang turut meluahkan rasa syukur serta memuji Almy yang cantik bertudung.